text:
εγκάρσιων κατακόρυφων επιπέδων που διέρχονται από τα κέντρα επιφανείας τους να μην είναι μικρότερη του 25 % του συνολικού μήκους του οχήματος ή του 40 % του συνολικού μήκους του διαμερίσματος επιβατών στον κάτω όροφο· αυτό δεν ισχύει εφόσον οι δύο θύρες είναι τοποθετημένες σε διαφορετικές πλευρές του οχήματος. Εφόσον μία από αυτές τις δύο θύρες αποτελεί μέρος διπλής θύρας, η απόσταση αυτή μετράται μεταξύ των δύο θυρών που απέχουν περισσότερο μεταξύ τους.
 7.6.2.4. Οι έξοδοι (σε κάθε όροφο εάν πρόκειται για διώροφο όχημα) τοποθετούνται έτσι ώστε ο αριθμός τους εκατέρωθεν του οχήματος να είναι ουσιαστικά ο ίδιος. (Αυτό δεν συνεπάγεται την ανάγκη διάθεσης πρόσθετων εξόδων πέραν του αριθμού που καθορίζεται στο σημείο 7.6.1 ανωτέρω.) Οποιεσδήποτε έξοδοι πέραν του ελάχιστου απαιτούμενου αριθμού δεν χρειάζεται να είναι ισάριθμες σε καθεμία από τις δύο πλευρές του οχήματος.
 7.6.2.5. Τουλάχιστον μία έξοδος πρέπει να τοποθετείται είτε στην οπίσθια όψη είτε στην εμπρόσθια όψη του οχήματος:
 7.6.2.5.1.
 Στην περίπτωση οχημάτων της κλάσης I και Α, οι απαιτήσεις του ανωτέρω σημείου 7.6.2.5 ικανοποιούνται εφόσον έχει τοποθετηθεί καταπακτή εξόδου· ή, εάν εφαρμόζεται το σημείο 7.6.1.12, μία έξοδος επιπλέον από εκείνες που προσδιορίζονται στο σημείο 7.6.1 ανωτέρω τοποθετείται σε κάθε πλευρά του οχήματος.
 7.6.2.5.2.
 Στην περίπτωση διώροφων οχημάτων, οι απαιτήσεις του ανωτέρω σημείου 7.6.2.5 εφαρμόζονται μόνον για τον άνω όροφο.
 7.6.2.6. Οι έξοδοι επί της ιδίας πλευράς του οχήματος πρέπει να είναι κατάλληλα κατανεμημένες κατά μήκος του διαμερίσματος των επιβατών.
 7.6.2.7. Επιτρέπεται να υπάρχει μία θύρα στην οπίσθια όψη του οχήματος εφόσον δεν πρόκειται για θύρα επιβατών.
 7.6.2.8. Οι απαιτούμενες καταπακτές διαφυγής τοποθετούνται ως εξής:
 α)
 εφόσον υπάρχει μία μόνον καταπακτή, αυτή πρέπει να βρίσκεται στο μεσαίο τρίτο του οχήματος· ή
 β)
 εφόσον υπάρχουν δύο καταπακτές, αυτές πρέπει να έχουν μεταξύ τους απόσταση τουλάχιστον 2 m μεταξύ των πλησιέστερων ακμών των ανοιγμάτων επί μίας γραμμής παράλληλης προς τον διαμήκη άξονα του οχήματος.
 7.6.3. Ελάχιστες διαστάσεις εξόδων
 7.6.3.1. Τα οχήματα των κλάσεων I, II ή III πρέπει να ικανοποιούν τις ακόλουθες απαιτήσεις:
 7.6.3.1.1.
 Οι θύρες επιβατών πρέπει να έχουν άνοιγμα το οποίο να παρέχει πρόσβαση σύμφωνα με τις απαιτήσεις που παρατίθενται στο σημείο 7.7.1 του παρόντος παραρτήματος.
 7.6.3.1.2.
 Η θύρα κινδύνου πρέπει να έχει άνοιγμα ελάχιστου ύψους 1 450 mm και ελάχιστου πλάτους 600 mm.
 7.6.3.1.3.
 Το παράθυρο κινδύνου πρέπει να έχει ελάχιστο εμβαδόν 400 000 mm2. Στο άνοιγμα αυτό πρέπει να είναι δυνατόν να εγγραφεί ορθογώνιο διαστάσεων 500 mm × 700 mm.
 7.6.3.1.4.
 Εάν πρόκειται για παράθυρο κινδύνου στην οπίσθια όψη του οχήματος, πρέπει είτε να ικανοποιεί τις απαιτήσεις που προβλέπονται στο σημείο 7.6.3.1.3 ανωτέρω είτε να έχει διαστάσεις που να επιτρέπουν να εγγραφεί στο άνοιγμά του ορθογώνιο ύψους 350 mm και πλάτους 1 550 mm· οι γωνίες του ορθογωνίου είναι δυνατόν να στρογγυλεύονται με ακτίνα καμπυλότητας το πολύ 250 mm.
 7.6.3.1.5.
 Η καταπακτή διαφυγής πρέπει να έχει άνοιγμα με ελάχιστο εμβαδόν 450 000 mm2. Στο άνοιγμα αυτό πρέπει να είναι δυνατόν να εγγραφεί ορθογώνιο διαστάσεων 600 mm × 700 mm.
 7.6.3.2. Τα οχήματα της κλάσης Α ή Β μπορούν να πληρούν είτε τις προϋποθέσεις του σημείου


text:
7.6.3.1 ανωτέρω (οχήματα της κλάσης A που πληρούν τις προϋποθέσεις της κλάσης Ι και οχήματα της κλάσης Β που πληρούν τις προϋποθέσεις των κλάσεων ΙΙ και ΙΙΙ) είτε εκείνες που περιλαμβάνονται στο παράρτημα 7 σημείο 1.1.
 7.6.4. Τεχνικές απαιτήσεις για όλες τις θύρες επιβατών
 7.6.4.1. Κάθε θύρα επιβατών πρέπει να είναι δυνατόν να ανοίγει εύκολα από το εσωτερικό και το εξωτερικό του οχήματος όταν το όχημα είναι εν στάσει (όχι όμως αναγκαστικά όταν το όχημα βρίσκεται εν κινήσει). Ωστόσο, η παρούσα απαίτηση δεν πρέπει να αποκλείει τη δυνατότητα μανδάλωσης της θύρας από έξω, εφόσον η θύρα μπορεί πάντοτε να ανοιχθεί από μέσα.
 7.6.4.2. Κάθε χειριστήριο ή διάταξη ανοίγματος μιας θύρας επιβατών από έξω πρέπει να βρίσκεται σε απόσταση μεταξύ 1 000 mm και 1 500 mm από το έδαφος και το πολύ 500 mm από τη θύρα. Στα οχήματα των κλάσεων I, II και III, όλα τα χειριστήρια ή συστήματα για το άνοιγμα των θυρών από το εσωτερικό του οχήματος πρέπει να απέχουν 1 000 mm έως 1 500 mm από την άνω επιφάνεια του δαπέδου ή της πλησιέστερης βαθμίδας και το πολύ 500 mm από τη θύρα. Οι απαιτήσεις αυτές δεν εφαρμόζονται στα χειριστήρια εντός του χώρου οδήγησης.
 7.6.4.3. Κάθε μονή θύρα επιβατών με χειροκίνητη λαβή, συρόμενη ή περιστρεφόμενη, πρέπει να σύρεται ή να περιστρέφεται έτσι ώστε, εάν η εν λόγω θύρα έρχεται σε επαφή με ακίνητο αντικείμενο ενόσω το όχημα κινείται, να κλείνει.
 7.6.4.4. Εάν μια χειροκίνητη θύρα επιβατών είναι εξοπλισμένη με σύστημα που μανδαλώνει τη θύρα όταν κλείνει απότομα, το μάνδαλο πρέπει να μανδαλώνει σε δύο στάδια.
 7.6.4.5. Στην εσωτερική πλευρά μιας θύρας επιβατών δεν πρέπει να υπάρχει καμία διάταξη που να καλύπτει τις εσωτερικές βαθμίδες όταν η θύρα είναι κλειστή. Αυτό δεν αποκλείει την ύπαρξη μέσα στο κλιμακοστάσιο, όταν η θύρα είναι κλειστή, του μηχανισμού λειτουργίας της θύρας και άλλου εξοπλισμού προσαρτημένου στην εσωτερική πλευρά της θύρας, ο οποίος δεν αποτελεί προέκταση του δαπέδου επί του οποίου στέκονται επιβάτες. Αυτός ο μηχανισμός και ο εξοπλισμός δεν πρέπει να είναι επικίνδυνος για τους επιβάτες.
 7.6.4.6. Εφόσον η άμεση ορατότητα δεν είναι επαρκής, πρέπει να τοποθετούνται οπτικές ή άλλες διατάξεις ώστε να μπορεί ο οδηγός να ανιχνεύει από τη θέση του την παρουσία επιβάτη στην άμεση εσωτερική και εξωτερική γειτνίαση κάθε πλευράς θύρας επιβατών μη αυτόματης λειτουργίας.
 Στην περίπτωση διώροφων οχημάτων της κλάσης I, η απαίτηση αυτή ισχύει επίσης για το εσωτερικό όλων των θυρών επιβατών και για τον χώρο κοντά σε κάθε κλιμακοστάσιο επικοινωνίας με τον άνω όροφο.
 Στην περίπτωση θύρας επιβατών στην οπίσθια όψη του οχήματος μέγιστης χωρητικότητας 22 επιβατών, η απαίτηση αυτή ικανοποιείται εφόσον ο οδηγός μπορεί να ανιχνεύει την παρουσία ατόμου ύψους 1,3 m το οποίο στέκεται σε απόσταση 1 m πίσω από το όχημα.
 Μπορούν να χρησιμοποιούνται κάτοπτρα οδήγησης για την τήρηση των απαιτήσεων του παρόντος σημείου, υπό τον όρο ότι εξακολουθεί να εξασφαλίζεται το οπτικό πεδίο που απαιτείται για την οδήγηση.
 Στην περίπτωση θυρών που βρίσκονται πίσω από το αρθρωτό τμήμα ενός αρθρωτού οχήματος, τα κάτοπτρα δεν θεωρούνται επαρκής οπτική συσκευή.
 7.6.4.7.

type: contracts

jurisdiction: EU


text:
Κάθε θύρα η οποία ανοίγει προς το εσωτερικό του οχήματος, καθώς και ο μηχανισμός της πρέπει να είναι κατασκευασμένοι έτσι ώστε η κίνησή τους να μην μπορεί να προκαλεί τραυματισμό σε επιβάτες υπό φυσιολογικές συνθήκες χρήσης. Εφόσον χρειάζεται, πρέπει να προβλέπονται κατάλληλες προστατευτικές διατάξεις.
 7.6.4.8. Εάν μια θύρα επιβατών είναι δίπλα σε θύρα τουαλέτας ή άλλου εσωτερικού διαμερίσματος, η θύρα επιβατών πρέπει να προστατεύεται από ακούσια λειτουργία της. Ωστόσο, η απαίτηση αυτή δεν ισχύει εφόσον η θύρα μανδαλώνεται αυτόματα όταν το όχημα κινείται με ταχύτητα άνω των 5 km/h.
 7.6.4.9. Στην περίπτωση οχημάτων χωρητικότητας έως 22 επιβατών, τα φύλλα των θυρών επιβατών οι οποίες βρίσκονται στην οπίσθια όψη του οχήματος δεν πρέπει να ανοίγουν άνω των 115° ή κάτω των 85° και, όταν είναι ανοικτά, να μπορούν αυτόματα να διατηρούνται στη θέση αυτή. Αυτό δεν αποκλείει τη δυνατότητα υπέρβασης του σημείου ακινητοποίησης του φύλλου και του ανοίγματος της θύρας πέραν της γωνίας αυτής όταν αυτό είναι ασφαλές· για παράδειγμα, για να καθίσταται δυνατή η προσέγγιση υψηλού πλατύσκαλου για τη φόρτωση ή για να ανοίγουν οι θύρες κατά 270° έτσι ώστε να δημιουργείται ελεύθερος χώρος φόρτωσης στο πίσω μέρος του οχήματος.
 7.6.4.10. Η θύρα επιβατών σε οποιαδήποτε ανοικτή θέση της δεν πρέπει να εμποδίζει τη χρήση ή την απαιτούμενη πρόσβαση σε οποιαδήποτε υποχρεωτική έξοδο.
 7.6.4.11. Εάν υπάρχει σύστημα μανδάλωσης για τη νύκτα, ισχύουν τα εξής:
 7.6.4.11.1.
 Το σύστημα μανδάλωσης πρέπει να απενεργοποιείται αυτομάτως όταν ο διακόπτης ανάφλεξης βρίσκεται στη θέση «ON», ή
 7.6.4.11.2.
 Πρέπει να παρέχεται προειδοποιητικό σήμα στον οδηγό που να σημαίνει ότι το σύστημα μανδάλωσης για τη νύκτα παραμένει σε λειτουργία σε μία ή περισσότερες θύρες όταν ο διακόπτης ανάφλεξης βρίσκεται στη θέση «ON». Ένα σήμα μπορεί να χρησιμοποιηθεί για περισσότερες από μία θύρες.
 7.6.5. Πρόσθετες τεχνικές απαιτήσεις για τις θύρες επιβατών μηχανικής λειτουργίας
 7.6.5.1. Σε περίπτωση έκτακτης ανάγκης, κάθε θύρα επιβατών μηχανοκίνητης λειτουργίας πρέπει να είναι δυνατόν, όταν το όχημα βρίσκεται εν στάσει ή εν κινήσει με ταχύτητα μικρότερη ή ίση με 5 km/h, να ανοίγει από μέσα και, όταν δεν είναι μανδαλωμένη, από έξω με χειριστήρια τα οποία είτε υπάρχει ρεύμα είτε όχι:
 7.6.5.1.1.
 υπερισχύουν όλων των υπόλοιπων χειριστηρίων θυρών·
 7.6.5.1.2.
 στην περίπτωση εσωτερικών χειριστηρίων, είναι τοποθετημένα επί της θύρας ή σε απόσταση έως 300 mm, σε ύψος (με εξαίρεση την περίπτωση εσωτερικών χειριστηρίων για τη θύρα που αναφέρεται στο παράρτημα 8 σημείο 3.9.1) όχι μικρότερο των 1 000 mm επάνω από την πρώτη βαθμίδα·
 7.6.5.1.3.
 είναι ευδιάκριτα και εντοπίζονται εύκολα, όταν κάποιος πλησιάζει και στέκεται μπροστά στη θύρα και έχουν σαφή σήμανση για χρήση εκτάκτου ανάγκης, όταν είναι πρόσθετα των συνήθων χειριστηρίων ανοίγματος της πόρτας·
 7.6.5.1.4.
 μπορούν να χρησιμοποιηθούν από ένα άτομο όρθιο εμπρός ακριβώς από τη θύρα·
 7.6.5.1.5.
 μπορούν να ενεργοποιήσουν μια διάταξη παρεμπόδισης της εκκίνησης·
 7.6.5.1.6.
 προκαλούν το άνοιγμα της θύρας σε τέτοιο πλάτος ώστε το μέτρο το οποίο ορίζεται στο σημείο 7.7.1.1 να μπορεί να περάσει μέσα σε 8 δευτερόλεπτα μετά τη λειτουργία του χειριστηρίου ή επιτρέπουν στη θύρα να ανοίγει εύκολα με το χέρι σε τέτοιο πλάτος ώστε το μέτρο το οποίο


text:
ορίζεται στο σημείο 7.7.1.1 να μπορεί να περάσει μέσα σε 8 δευτερόλεπτα μετά τη λειτουργία του χειριστηρίου·
 7.6.5.1.7.
 μπορούν να προστατευτούν από διάταξη, η οποία να μπορεί εύκολα να αφαιρεθεί ή να θραυσθεί για να επιτευχθεί η πρόσβαση στο χειριστήριο έκτακτης ανάγκης· η λειτουργία του χειριστηρίου έκτακτης ανάγκης ή η αφαίρεση ενός προστατευτικού καλύμματος επάνω από το χειριστήριο, πρέπει να γνωστοποιείται στον οδηγό τόσο με ακουστικό όσο και με οπτικό τρόπο, και
 7.6.5.1.8.
 στην περίπτωση θύρας που τίθεται σε λειτουργία από τον οδηγό, η οποία δεν πληροί τις προϋποθέσεις του σημείου 7.6.5.6.2 ανωτέρω, πρέπει, αφού τεθούν τα χειριστήρια σε λειτουργία για να ανοίξει η θύρα και επαναφερθούν στη κανονική τους θέση, η θύρα να μην κλείνει και πάλι έως ότου ο οδηγός θέσει σε λειτουργία το αντίστοιχο χειριστήριο.
 7.6.5.1.9.
 Οι θύρες δεν πρέπει να μπορούν να ανοίξουν εάν το όχημα κινείται με ταχύτητα άνω των 5 km/h.
 7.6.5.2. Πρέπει να προβλέπεται διάταξη, η οποία να χρησιμοποιείται από τον οδηγό καθήμενο στο κάθισμά του για να απενεργοποιεί τα εξωτερικά χειριστήρια έκτακτης ανάγκης, έτσι ώστε να μανδαλώνουν οι θύρες επιβατών από έξω. Στην περίπτωση αυτή, τα εξωτερικά χειριστήρια έκτακτης ανάγκης πρέπει να τίθενται εκ νέου αυτόματα σε λειτουργία είτε με την έναρξη λειτουργίας του κινητήρα είτε πριν το όχημα αποκτήσει ταχύτητα 20 km/h. Συνεπώς, η απενεργοποίηση των εξωτερικών χειριστηρίων έκτακτης ανάγκης δεν επέρχεται αυτομάτως, αλλά απαιτεί ενέργεια του οδηγού.
 7.6.5.3. Κάθε θύρα επιβατών που τίθεται λειτουργία από τον οδηγό πρέπει να μπορεί να τίθεται σε λειτουργία από αυτόν καθήμενο στο κάθισμα οδήγησης χρησιμοποιώντας χειριστήρια τα οποία, εξαιρέσει της περίπτωσης ποδοκίνητου χειριστηρίου, φέρουν σαφή και χωριστή ένδειξη.
 7.6.5.4. Κάθε θύρα επιβατών μηχανοκίνητης λειτουργίας πρέπει να ενεργοποιεί μια οπτική ένδειξη, πλήρως ορατή στον οδηγό στη φυσιολογική θέση οδήγησης υπό οποιεσδήποτε συνθήκες φυσιολογικού φυσικού φωτισμού, με σκοπό να προειδοποιείται ότι η θύρα δεν έχει κλείσει τελείως. Η ένδειξη αυτή θα ενεργοποιείται οποτεδήποτε η άκαμπτη δομή της θύρας βρίσκεται μεταξύ της πλήρως ανοικτής θέσης και ενός σημείου 30 mm από την πλήρως κλειστή θέση της. Η ίδια λυχνία μπορεί να χρησιμεύει για μία ή περισσότερες θύρες. Ωστόσο, μια τέτοια λυχνία δεν πρέπει να τοποθετείται για μια εμπρόσθια θύρα επιβατών που δεν ικανοποιεί τις απαιτήσεις των σημείων 7.6.5.6.1.1 και 7.6.5.6.1.2 κατωτέρω.
 7.6.5.5. Όταν προβλέπονται για τον οδηγό χειριστήρια ούτως ώστε να ανοίγει και να κλείνει μια μηχανοκίνητη θύρα επιβατών, τα χειριστήρια αυτά πρέπει να επιτρέπουν στον οδηγό να αναστρέψει την κίνηση της θύρας οποιαδήποτε στιγμή κατά τη διάρκεια του ανοίγματος και κλεισίματός της.
 7.6.5.6. Η κατασκευή και το σύστημα ελέγχου κάθε μηχανοκίνητης θύρας επιβατών πρέπει να προβλέπονται έτσι ώστε η θύρα να μην μπορεί να τραυματίσει επιβάτη ή να μην μπορεί να παγιδευτεί ένας επιβάτης κατά το κλείσιμο της θύρας.
 7.6.5.6.1. Η παρούσα προϋπόθεση θεωρείται ότι πληρούται εφόσον ικανοποιούνται οι εξής δύο απαιτήσεις:
 7.6.5.6.1.1.
 Η πρώτη απαίτηση είναι ότι όταν κατά το κλείσιμο της θύρας ασκείται αντίσταση σε οποιοδήποτε σημείο μέτρησης που περιγράφεται στο παράρτημα 6 από μια δύναμη πίεσης έως 150 Ν, η θύρα πρέπει να ανοίγει εκ νέου αυτόματα στην πλήρη έκτασή της, και, εκτός


text:
από την περίπτωση μιας αυτόματης θύρας επιβατών, να παραμένει ανοικτή έως ότου τεθεί σε λειτουργία το χειριστήριο κλεισίματός της. Η δύναμη πίεσης μπορεί να μετρηθεί με οποιαδήποτε μέθοδο που ικανοποιεί την αρχή έγκρισης τύπου. Κατευθύνσεις δίδονται στο παράρτημα 6 του παρόντος κανονισμού. Η μέγιστη δύναμη μπορεί να είναι υψηλότερη των 150 Ν για μικρό χρονικό διάστημα υπό τον όρο ότι δεν υπερβαίνει τα 300 Ν. Το σύστημα εκ νέου ανοίγματος μπορεί να ελεγχθεί με μία ράβδο δοκιμής, τομής καθ' ύψος 60 mm και κατά πλάτος 30 mm, με τις γωνίες στρογγυλευμένες με ακτίνα 5 mm.
 7.6.5.6.1.2.
 Η δεύτερη απαίτηση είναι ότι, αν οι θύρες κλείσουν τον καρπό ή τα δάκτυλα ενός επιβάτη:
 7.6.5.6.1.2.1.
 η θύρα ανοίγει και πάλι αυτόματα στο μέγιστο άνοιγμά της και, με εξαίρεση την περίπτωση των αυτόματων θυρών επιβατών, παραμένει ανοικτή έως ότου τεθεί σε λειτουργία το χειριστήριο κλεισίματός της, ή
 7.6.5.6.1.2.2.
 ο καρπός ή τα δάκτυλα να μπορούν να ελευθερωθούν εύκολα από τις θύρες χωρίς κίνδυνο τραυματισμού του επιβάτη. Η απαίτηση αυτή μπορεί να ελεγχθεί ιδιοχείρως ή με τη ράβδο δοκιμής που αναφέρεται στο σημείο 7.6.5.6.1.1 ανωτέρω, η οποία σε μήκος 300 mm έχει καταστεί λεπτότερη από 30 mm σε 5 mm. Επίσης, η ράβδος δεν πρέπει να έχει στιλβωθεί ή λιπανθεί. Εάν η θύρα παγιδεύσει τη ράβδο, τότε η ράβδος πρέπει να είναι δυνατόν να αφαιρεθεί εύκολα ή
 7.6.5.6.1.2.3.
 η θύρα να διατηρηθεί σε θέση που να επιτρέπει την ελεύθερη διέλευση μιας ράβδου δοκιμής με τομή 60 mm καθ' ύψος και 20 mm κατά πλάτος, με στρογγυλευμένες τις γωνίες με ακτίνα 5 mm. Η θέση αυτή δεν πρέπει να απέχει περισσότερο από 30 mm από την πλήρως κλειστή θέση.
 7.6.5.6.2. Στην περίπτωση μιας εμπρόσθιας θύρας επιβατών, η απαίτηση του σημείου 7.6.5.6 ανωτέρω πληρούται εφόσον η θύρα:
 7.6.5.6.2.1.
 ικανοποιεί τις απαιτήσεις των σημείων 7.6.5.6.1.1 και 7.6.5.6.1.2 ανωτέρω ή
 7.6.5.6.2.2.
 διαθέτει απαλές ακμές· οι ακμές αυτές πάντως πρέπει να είναι τόσο απαλές ώστε, εάν οι θύρες κλείσουν επί της ράβδου δοκιμής που αναφέρεται στο σημείο 7.6.5.6.1.1 ανωτέρω, η άκαμπτη δομή των θυρών να φθάνει την πλήρως κλειστή θέση.
 7.6.5.7. Εφόσον μια θύρα επιβατών μηχανοκίνητης λειτουργίας διατηρείται κλειστή μόνον με συνεχή τροφοδοσία με ενέργεια, πρέπει να προβλέπεται διάταξη οπτικής προειδοποίησης για να ενημερώνεται ο οδηγός σχετικά με την τυχόν αστοχία της λειτουργίας των θυρών.
 7.6.5.8. Τυχόν διάταξη παρεμπόδισης της εκκίνησης, εφόσον υπάρχει, πρέπει να τίθεται σε λειτουργία μόνον σε ταχύτητες κάτω των 5 km/h και να μην μπορεί να τεθεί σε λειτουργία άνω της ταχύτητας αυτής.
 7.6.5.9. Αν το όχημα δεν έχει διάταξη παρεμπόδισης της εκκίνησης, πρέπει να ενεργοποιείται ακουστική προειδοποίηση του οδηγού όταν το όχημα βρίσκεται σε κίνηση και κάποια από τις θύρες επιβατών μηχανοκίνητης λειτουργίας δεν έχει κλείσει πλήρως. Αυτή η ηχητική προειδοποίηση πρέπει να ενεργοποιείται σε ταχύτητα άνω των 5 km/h και εφόσον οι θύρες ικανοποιούν τις απαιτήσεις του σημείου 7.6.5.6.1.2.3 ανωτέρω.
 7.6.6. Πρόσθετες τεχνικές απαιτήσεις για τις θύρες επιβατών αυτόματης λειτουργίας
 7.6.6.1. Ενεργοποίηση των χειριστηρίων ανοίγματος.
 7.6.6.1.1. Εξαιρέσει όσων προβλέπονται στο σημείο 7.6.5.1 ανωτέρω, τα χειριστήρια ανοίγματος κάθε θύρας επιβατών αυτόματης λειτουργίας πρέπει να


text:
μπορούν να ενεργοποιούνται και να απενεργοποιούνται μόνον από τον οδηγό καθήμενο στο κάθισμά του.
 7.6.6.1.2. Η ενεργοποίηση και απενεργοποίηση μπορούν να επέρχονται είτε απευθείας, με διακόπτη, είτε έμμεσα, π.χ. με το άνοιγμα και κλείσιμο της εμπρόσθιας θύρας επιβατών.
 7.6.6.1.3. Η ενεργοποίηση των χειριστηρίων ανοίγματος από τον οδηγό πρέπει να είναι ορατή στο εσωτερικό του οχήματος και, όταν μια θύρα πρόκειται να ανοίξει από έξω, και στο εξωτερικό του οχήματος· ο δείκτης (π.χ. φωτεινό πλήκτρο, φωτεινό σήμα) πρέπει να βρίσκεται επί της θύρας ή δίπλα.
 7.6.6.1.4. Σε περίπτωση απευθείας ενεργοποίησης με διακόπτη, η λειτουργία του συστήματος πρέπει να επισημαίνεται στον οδηγό, για παράδειγμα από τη θέση του διακόπτη ή με μια ενδεικτική λυχνία ή με φωτιζόμενο διακόπτη. Ο διακόπτης πρέπει να φέρει ειδική επισήμανση και να είναι τοποθετημένος κατά τρόπο ώστε να μην μπορεί να δημιουργηθεί σύγχυση με άλλα χειριστήρια.
 7.6.6.2. Άνοιγμα των θυρών επιβατών αυτόματης λειτουργίας.
 7.6.6.2.1. Μετά την ενεργοποίηση των χειριστηρίων ανοίγματος από τον οδηγό, πρέπει οι επιβάτες να μπορούν να ανοίξουν τη θύρα ως εξής:
 7.6.6.2.1.1.
 από μέσα, π.χ. με την πίεση πλήκτρου ή με τη διέλευση από φωτεινό εμπόδιο, και
 7.6.6.2.1.2.
 από έξω, εξαιρέσει της περίπτωσης θύρας που προορίζεται μόνον ως έξοδος και φέρει αντίστοιχη επισήμανση, για παράδειγμα με την πίεση ενός φωτιζόμενου πλήκτρου, ενός πλήκτρου κάτω από ένα φωτιζόμενο σήμα ή παρεμφερή διάταξη που φέρει κατάλληλη ένδειξη.
 7.6.6.2.2. Η πίεση των πλήκτρων που αναφέρονται στο σημείο 7.6.6.2.1.1 ανωτέρω, και η χρήση των μέσων επικοινωνίας με τον οδηγό που αναφέρονται στο σημείο 7.7.9.1 κατωτέρω, μπορούν να μεταδίδουν σήμα, το οποίο καταχωρείται σε μνήμη και, μετά την ενεργοποίηση των χειριστηρίων ανοίγματος από τον οδηγό, προκαλούν το άνοιγμα της θύρας.
 7.6.6.3. Κλείσιμο των θυρών επιβατών αυτόματης λειτουργίας
 7.6.6.3.1. Όταν μια θύρα επιβατών αυτόματης λειτουργίας έχει ανοίξει, πρέπει να κλείσει και πάλι αυτόματα μετά την παρέλευση ενός χρονικού διαστήματος. Εάν ένας επιβάτης ανέρχεται ή κατέρχεται του οχήματος στο διάστημα αυτό, μια διάταξη ασφαλείας (π.χ. ένας βατήρας, ένα φωτεινό εμπόδιο, μια πύλη μονής κατεύθυνσης) θα εξασφαλίζει ότι το χρονικό διάστημα μέχρις ότου κλείσει η θύρα επαρκεί.
 7.6.6.3.2. Όταν ο επιβάτης ανέρχεται ή κατέρχεται του οχήματος τη στιγμή που κλείνει η θύρα, η διαδικασία κλεισίματος μπορεί αυτόματα να διακόπτεται και η θύρα να ξανανοίγει. Η αντίστροφη διαδικασία μπορεί να ενεργοποιείται από κάποια διάταξη ασφαλείας αναφερόμενη στο σημείο 7.6.6.3.1 ανωτέρω ή από οποιαδήποτε άλλη διάταξη.
 7.6.6.3.3. Μια θύρα που έχει κλείσει αυτόματα σύμφωνα με το σημείο 7.6.6.3.1 ανωτέρω μπορεί να ανοίγει και πάλι από έναν επιβάτη σύμφωνα με το σημείο 7.6.6.2 ανωτέρω· αυτό δεν ισχύει όταν ο οδηγός έχει απενεργοποιήσει τα χειριστήρια ανοίγματος των θυρών.
 7.6.6.3.4. Μετά την απενεργοποίηση των χειριστηρίων ανοίγματος των θυρών επιβατών αυτόματης λειτουργίας από τον οδηγό, οι ανοικτές θύρες πρέπει να κλείνουν σύμφωνα με τα σημεία 7.6.6.3.1 και 7.6.6.3.2 ανωτέρω.
 7.6.6.4. Διακοπή της αυτόματης διαδικασίας κλεισίματος των θυρών που φέρουν επισήμανση ότι προορίζονται για ειδική λειτουργία, π.χ. για επιβάτες με παιδικά καροτσάκια, επιβάτες με μειωμένη κινητικότητα κ.λπ.
 7.6.6.4.1. Ο οδηγός πρέπει να είναι σε θέση να διακόπτει την αυτόματη διαδικασία κλεισίματος με ενεργοποίηση ειδικού χειριστηρίου. Ένας επιβάτης πρέπει να


text:
είναι επίσης σε θέση να διακόπτει την αυτόματη λειτουργία κλεισίματος απευθείας με πίεση ενός ειδικού κομβίου.
 7.6.6.4.2. Η διακοπή της αυτόματης διαδικασίας κλεισίματος πρέπει να επισημαίνεται στον οδηγό, π.χ. με οπτικό δείκτη.
 7.6.6.4.3. Η αποκατάσταση της αυτόματης διαδικασίας κλεισίματος πρέπει πάντα να μπορεί να γίνει από τον οδηγό.
 7.6.6.4.4. Το σημείο 7.6.6.3 ανωτέρω ισχύει στην αντίστοιχη διαδικασία κλεισίματος της θύρας.
 7.6.7. Τεχνικές απαιτήσεις για τις θύρες κινδύνου
 7.6.7.1. Οι θύρες κινδύνου πρέπει να μπορούν να ανοιχθούν εύκολα από μέσα και από έξω όταν το όχημα είναι εν στάσει. Ωστόσο, η παρούσα απαίτηση δεν πρέπει να θεωρείται ότι αποκλείει τη δυνατότητα μανδάλωσης της θύρας από έξω, υπό τον όρο ότι η θύρα μπορεί πάντοτε να ανοιχθεί από μέσα μέσω του κανονικού μηχανισμού ανοίγματος.
 7.6.7.2. Οι θύρες κινδύνου, όταν χρησιμοποιούνται κατά προορισμό, δεν πρέπει να είναι μηχανοκίνητης λειτουργίας εκτός εάν, στην περίπτωση που είτε ένα από τα χειριστήρια μιας θύρας επιβατών τα οποία περιγράφονται στο σημείο 7.6.5.1 ανωτέρω είτε ένα από τα χειριστήρια μιας ειδικής θύρας κινδύνου σύμφωνα με τις διατάξεις του σημείου 7.6.5.1 έχει ενεργοποιηθεί και επαναφερθεί στην φυσιολογική του θέση, οι θύρες δεν κλείνουν και πάλι μέχρις ότου ο οδηγός ενεργοποιήσει το χειριστήριο κλεισίματος. Η ενεργοποίηση ενός από τα χειριστήρια τα οποία περιγράφονται στο σημείο 7.6.5.1 ανωτέρω προκαλεί το άνοιγμα της θύρας σε τέτοιο πλάτος ώστε το μέτρο το οποίο ορίζεται στο σημείο 7.7.2.1 κατωτέρω να μπορεί να περάσει μέσα σε 8 δευτερόλεπτα το πολύ μετά τη λειτουργία του χειριστηρίου ή επιτρέπει στη θύρα να ανοίγει εύκολα με το χέρι σε τέτοιο πλάτος ώστε το μέτρο να μπορεί να περάσει μέσα σε 8 δευτερόλεπτα το πολύ μετά τη λειτουργία του χειριστηρίου. Επίσης, οι θύρες κινδύνου δεν πρέπει να είναι συρόμενες εκτός εάν πρόκειται για οχήματα χωρητικότητας έως 22 επιβατών. Για τα εν λόγω οχήματα, μια συρόμενη θύρα, η οποία έχει αποδειχθεί ότι μπορεί να ανοίγει χωρίς τη χρήση εργαλείων μετά τη δοκιμή σύγκρουσης με μετωπικό εμπόδιο σύμφωνα με τον κανονισμό αριθ. 33, μπορεί να γίνει δεκτή ως θύρα κινδύνου.
 7.6.7.3. Όλα τα χειριστήρια και συστήματα για το άνοιγμα των θυρών κινδύνου (του κάτω ορόφου, εάν πρόκειται για διώροφα οχήματα) από το εξωτερικό του οχήματος πρέπει να εγκαθίστανται σε ύψος μεταξύ 1 000 mm και 1 500 mm από το έδαφος και σε απόσταση το πολύ 500 mm από τη θύρα. Στα οχήματα των κλάσεων I, II και III, όλα τα χειριστήρια και συστήματα για το άνοιγμα των θυρών κινδύνου από το εσωτερικό του οχήματος πρέπει να απέχουν 1 000 mm έως 1 500 mm από την άνω επιφάνεια του δαπέδου ή της πλησιέστερης βαθμίδας και το πολύ 500 mm από τη θύρα. Οι απαιτήσεις αυτές δεν εφαρμόζονται στα χειριστήρια εντός του χώρου οδήγησης.
 Εναλλακτικά, το χειριστήριο που αναφέρεται στο σημείο 7.6.7.2 ανωτέρω για το άνοιγμα θύρας μηχανοκίνητης λειτουργίας μπορεί να τοποθετηθεί σύμφωνα με το σημείο 7.6.5.1.2 ανωτέρω.
 7.6.7.4. Οι θύρες κινδύνου στην πλάγια όψη του οχήματος πρέπει να έχουν τους γυγγλισμούς τους στην εμπρόσθια ακμή και να ανοίγουν προς τα έξω. Οι ιμάντες, αλυσίδες ή άλλες περιοριστικές διατάξεις επιτρέπονται, υπό


text:
τον όρο ότι δεν εμποδίζουν τη θύρα να ανοίγει και να παραμένει ανοικτή σε γωνία τουλάχιστον 100 μοιρών. Αν υπάρχει μέσο ικανό να παρέχει ελεύθερη διέλευση στο μέτρο προσπέλασης της θύρας κινδύνου, δεν απαιτείται ελάχιστη γωνία 100 μοιρών.
 7.6.7.5. Οι θύρες κινδύνου πρέπει να ασφαλίζονται κατά της ακούσιας λειτουργίας τους. Ωστόσο η απαίτηση αυτή δεν ισχύει εφόσον η θύρα κινδύνου κλειδώνει αυτομάτως όταν το όχημα κινείται με ταχύτητα άνω των 5 km/h.
 7.6.7.6. Για όλες τις θύρες κινδύνου πρέπει να προβλέπεται ηχητική διάταξη προειδοποίησης του οδηγού, όταν δεν είναι ασφαλώς κλεισμένες. Η προειδοποιητική διάταξη θα ενεργοποιείται από την κίνηση του μανδάλου ή της λαβής της θύρας και όχι από την κίνησή της.
 7.6.7.7. Εάν υπάρχει σύστημα μανδάλωσης για τη νύκτα, ισχύουν τα εξής:
 7.6.7.7.1.
 Το σύστημα μανδάλωσης πρέπει να απενεργοποιείται αυτομάτως όταν ο διακόπτης ανάφλεξης βρίσκεται στη θέση «ON», ή
 7.6.7.7.2.
 Πρέπει να παρέχεται προειδοποιητικό σήμα στον οδηγό, που αναφέρει ότι το σύστημα μανδάλωσης για τη νύκτα παραμένει σε λειτουργία σε μία ή περισσότερες θύρες όταν ο διακόπτης ανάφλεξης βρίσκεται στη θέση «ON». Ένα σήμα μπορεί να χρησιμοποιηθεί για περισσότερες από μία θύρες.
 7.6.8. Τεχνικές απαιτήσεις για τα παράθυρα κινδύνου.
 7.6.8.1. Κάθε παράθυρο κινδύνου με στροφείς ή εκτοξεύσιμο πρέπει να ανοίγει προς τα έξω. Τα εκτοξεύσιμα παράθυρα δεν πρέπει να αποσπώνται τελείως από το όχημα όταν τίθεται σε λειτουργία. Η λειτουργία τους πρέπει να αποκλείει την ακούσια εκτόξευσή τους.
 7.6.8.2. Κάθε παράθυρο κινδύνου πρέπει είτε:
 7.6.8.2.1.
 να μπορεί να λειτουργεί εύκολα και ακαριαία από το εσωτερικό και εξωτερικό του οχήματος με διάταξη αναγνωριζόμενη ως ικανοποιητική. Η πρόβλεψη αυτή περιλαμβάνει τη δυνατότητα χρήσης π.χ. υαλοπίνακες από γυαλί ή πλαστικό υλικό πολλαπλών στοιβάδων είτε
 7.6.8.2.2.
 να είναι κατασκευασμένο από εύθραυστο γυαλί ασφαλείας, πράγμα που αποκλείει τη δυνατότητα χρήσης υαλοπινάκων από φύλλα γυαλιού ή πλαστικό υλικό. Παραπλεύρως κάθε παραθύρου κινδύνου πρέπει να προβλέπεται διάταξη στην άμεση διάθεση των ατόμων εντός του οχήματος για να εξασφαλίζεται ότι κάθε παράθυρο μπορεί να θραυσθεί. Η διάταξη θραύσης του γυαλιού για τα παράθυρα κινδύνου στο πίσω μέρος του οχήματος πρέπει να είναι τοποθετημένη είτε κεντρικά πάνω ή κάτω από το παράθυρο κινδύνου ή, εναλλακτικά, δίπλα σε κάθε άκρο του παραθύρου.
 7.6.8.3. Κάθε παράθυρο κινδύνου, το οποίο μπορεί να μανδαλωθεί από έξω, πρέπει να είναι κατασκευασμένο έτσι ώστε να μπορεί να ανοίγει οποιαδήποτε στιγμή από το εσωτερικό του οχήματος.
 7.6.8.4. Εφόσον ένα παράθυρο κινδύνου διαθέτει στροφείς διατεταγμένους οριζόντια στην άνω ακμή, πρέπει να προβλέπεται κατάλληλη διάταξη η οποία να το διατηρεί τελείως ανοικτό. Κάθε παράθυρο κινδύνου με στροφείς πρέπει να λειτουργεί έτσι ώστε να μην εμποδίζει την ελεύθερη διέλευση από το εσωτερικό ή το εξωτερικό του οχήματος.
 7.6.8.5. Το ύψος της κατώτερης ακμής ενός παραθύρου κινδύνου τοποθετημένου σε πλάγια όψη του οχήματος από το επίπεδο του δαπέδου αμέσως κάτω από αυτό (εξαιρέσει οποιωνδήποτε παραλλαγών όπως η ύπαρξη καλύμματος τροχού ή κιβωτίου μετάδοσης της κίνησης) δεν πρέπει να είναι ανώτερο των 1 200 mm ή μικρότερο των 650 mm στην περίπτωση παραθύρων κινδύνου με στροφείς ή των 500 mm στην περίπτωση παραθύρου από θραύσιμο γυαλί.
 Ωστόσο, στην περίπτωση παραθύρου


text:
κινδύνου με στροφείς, το ύψος της κατώτερης ακμής μπορεί να μειωθεί σε 500 mm κατ' ανώτατο όριο υπό τον όρο ότι το άνοιγμα του παραθύρου είναι εφοδιασμένο με στοιχείο προφύλαξης σε ύψος έως 650 mm για να αποκλείεται η πτώση επιβατών έξω από το όχημα. Όταν το άνοιγμα ενός παραθύρου διαθέτει στοιχείο προφύλαξης, το μέγεθος του ανοίγματος του παραθύρου επάνω από το στοιχείο αυτό δεν πρέπει να είναι μικρότερο από το ελάχιστο μέγεθος που προδιαγράφεται για ένα παράθυρο κινδύνου.
 7.6.8.6. Κάθε παράθυρο κινδύνου με στροφείς, το οποίο δεν είναι ευκρινώς ορατό από το κάθισμα του οδηγού, πρέπει να έχει ειδική διάταξη προειδοποίησης ώστε να ειδοποιείται ο οδηγός ότι το παράθυρο δεν έχει κλείσει τελείως. Η διάταξη αυτή πρέπει να ενεργοποιείται από το μάνδαλο του παραθύρου και όχι από την κίνηση του ιδίου του παραθύρου.
 7.6.9. Τεχνικές απαιτήσεις για τις καταπακτές διαφυγής
 7.6.9.1. Όλες οι καταπακτές διαφυγής πρέπει να λειτουργούν κατά τρόπον ώστε να μην εμποδίζουν την ελεύθερη διέλευση από το εσωτερικό ή το εξωτερικό του οχήματος.
 7.6.9.2. Οι καταπακτές διαφυγής οροφής πρέπει να είναι είτε εκτινασσόμενες, είτε με στροφείς, είτε κατασκευασμένες από εύθραυστο γυαλί ασφαλείας. Οι καταπακτές δαπέδου πρέπει να είναι είτε με στροφείς είτε εκτινασσόμενες και να είναι εφοδιασμένες με ηχητικό προειδοποιητικό σύστημα που ειδοποιεί τον οδηγό ότι δεν είναι ασφαλώς κλεισμένες. Το σύστημα αυτό πρέπει να ενεργοποιείται από το κλείστρο της καταπακτής διαφυγής δαπέδου και όχι από την κίνηση της ίδιας της καταπακτής. Οι καταπακτές διαφυγής δαπέδου πρέπει να ασφαλίζονται κατά της ακούσιας λειτουργίας τους. Ωστόσο, η απαίτηση αυτή δεν ισχύει εάν η καταπακτή διαφυγής μανδαλώνεται αυτομάτως όταν το όχημα κινείται με ταχύτητα άνω των 5 km/h.
 7.6.9.3. Οι εκτινασσόμενοι τύποι δεν πρέπει να αποσπώνται εντελώς από το όχημα όταν λειτουργούν, ώστε να μην αποτελούν κίνδυνο για άλλους χρήστες των οδών. Η λειτουργία των εκτινασσομένων καταπακτών διαφυγής πρέπει να αποκλείει την ακούσια ενεργοποίησή τους. Οι εκτινασσόμενες καταπακτές δαπέδου πρέπει να εκτινάσσονται μόνον προς το εσωτερικό του διαμερίσματος επιβατών.
 7.6.9.4. Οι καταπακτές διαφυγής με στροφείς πρέπει να περιστρέφονται γύρω από την ακμή η οποία ευρίσκεται προς το εμπρόσθιο ή το οπίσθιο μέρος του οχήματος κατά γωνία τουλάχιστον 100 μοιρών. Οι καταπακτές διαφυγής δαπέδου με στροφείς πρέπει να περιστρέφονται στο εσωτερικό του διαμερίσματος επιβατών.
 7.6.9.5. Οι καταπακτές διαφυγής πρέπει να μπορούν να ανοίγουν εύκολα ή να αφαιρούνται από το εσωτερικό και από το εξωτερικό του οχήματος. Ωστόσο, αυτό δεν αποκλείει τη δυνατότητα μανδάλωσης της καταπακτής διαφυγής για να ασφαλίζεται το μη επιτηρούμενο όχημα, υπό τον όρο ότι η καταπακτή διαφυγής μπορεί πάντοτε να ανοιχθεί ή να αφαιρεθεί από το εσωτερικό του οχήματος με χρήση του κανονικού μηχανισμού ανοίγματος ή αφαίρεσής τους. Στην περίπτωση καταπακτής από εύθραυστο γυαλί, πρέπει να προβλέπεται διάταξη παρακείμενη στην καταπακτή, εύκολα διαθέσιμη στους επιβάτες, για να εξασφαλίζεται ότι η καταπακτή μπορεί να θραυσθεί.
 7.6.10. Τεχνικές απαιτήσεις για ανασυρόμενες βαθμίδες
 Τυχόν ανασυρόμενες βαθμίδες πρέπει να ικανοποιούν τις ακόλουθες απαιτήσεις:
 7.6.10.1.
 Η λειτουργία των ανασυρόμενων βαθμίδων μπορεί να είναι συγχρονισμένη με τη λειτουργία της αντίστοιχης θύρας επιβατών ή θύρας κινδύνου.
 7.6.10.2.
 Όταν η θύρα είναι κλειστή κανένα τμήμα


text:
τους δεν θα προεξέχει περισσότερο από 10 mm έξω από τη γειτονική τους γραμμή του αμαξώματος.
 7.6.10.3.
 Όταν η θύρα είναι ανοικτή και η ανασυρόμενη βαθμίδα βρίσκεται στην εκτεταμένη της θέση, η ωφέλιμη επιφάνειά της πρέπει να ικανοποιεί τις απαιτήσεις του σημείου 7.7.7 του παρόντος παραρτήματος.
 7.6.10.4.
 Στην περίπτωση που προβλέπεται μηχανοκίνητη βαθμίδα, το όχημα δεν θα μπορεί να ξεκινήσει με την δική του προωστική ισχύ, εφ' όσον η βαθμίδα βρίσκεται σε εκτεταμένη θέση. Στην περίπτωση χειροκίνητων βαθμίδων κατάλληλο ηχητικό ή οπτικό σήμα θα επισημαίνει στον οδηγό ότι η βαθμίδα δεν έχει πλήρως ανασυρθεί.
 7.6.10.5.
 Η έκταση μιας μηχανοκίνητης βαθμίδας όταν το όχημα βρίσκεται σε κίνηση πρέπει να είναι αδύνατη. Αν αστοχήσει η διάταξη που κινεί τη βαθμίδα, η βαθμίδα θα ανασυρθεί και θα παραμείνει στη θέση αυτή. Εν τούτοις, σε περίπτωση τέτοιας αστοχίας ή βλάβης της βαθμίδας ή εφόσον υπάρχει εμπόδιο επ' αυτής, δεν πρέπει να παρεμποδίζεται η λειτουργία της θύρας.
 7.6.10.6.
 Όταν στη βαθμίδα στέκεται επιβάτης, η αντίστοιχη θύρα δεν πρέπει να μπορεί να κλείσει. Η συμμόρφωση με την παρούσα απαίτηση θα ελέγχεται τοποθετώντας στο κέντρο της βαθμίδας βάρος 15 kg που αντιπροσωπεύει το βάρος μικρού παιδιού. Η απαίτηση αυτή δεν ισχύει για οποιαδήποτε θύρα βρίσκεται εντός του άμεσου οπτικού πεδίου του οδηγού.
 7.6.10.7.
 (Ενδέχεται να συμπληρωθεί)
 7.6.10.8.
 Οι γωνίες των ανασυρόμενων βαθμίδων που βρίσκονται προς τα εμπρός ή προς τα πίσω πρέπει να στρογγυλεύονται με ακτίνα καμπυλότητας τουλάχιστον 5 mm· οι ακμές τους είναι στρογγυλεμένες με ακτίνα τουλάχιστον 2,5 mm·
 7.6.10.9.
 Όταν η αντίστοιχη θύρα επιβατών είναι ανοικτή, η ανασυρόμενη βαθμίδα πρέπει να βρίσκεται σταθερά στερεωμένη στην εκτεταμένη θέση. Όταν στο κέντρο μονής βαθμίδας τοποθετηθεί βάρος 136 kg ή στο κέντρο διπλής βαθμίδας τοποθετηθεί βάρος 272 kg, η υποχώρηση οποιουδήποτε σημείου της βαθμίδας, μετρούμενης σε σχέση με το αμάξωμα του οχήματος, δεν θα υπερβαίνει τα 10 mm.
 7.6.11. Σήματα ασφαλείας
 7.6.11.1. Όλα τα σήματα ασφαλείας θα πρέπει να συμμορφώνονται με τις απαιτήσεις που περιέχονται στο σημείο 6.5 του προτύπου ISO 3864-1: 2011.
 7.6.11.2. Κάθε σήμα ασφαλείας που απαιτείται από τον κανονισμό αυτό πρέπει να χρησιμοποιείται για να μεταδίδει μόνον ένα μήνυμα ασφαλείας. Οι πληροφορίες πρέπει να παρέχονται σε μορφή εικονογράμματος, ωστόσο, λέξεις, γράμματα και αριθμοί μπορεί να συμπληρώνουν το εικονόγραμμα σε συνδυασμό με το ίδιο σήμα. Πρέπει να τοποθετούνται και να προσανατολίζονται έτσι ώστε να είναι εύκολα κατανοητές.
 7.6.11.2.1. Τα σήματα ασφαλείας πρέπει να ακολουθούν τις αρχές που εμφαίνονται στα παρακάτω διαγράμματα, δηλαδή η κεφαλίδα του μηνύματος να απεικονίζει την ασφάλεια, το δεύτερο τμήμα να περιέχει εκπαιδευτικές πληροφορίες και, προαιρετικά, το υποσέλιδο να περιέχει μη κρίσιμο κείμενο.
 7.6.11.2.2. Τα εικονογράμματα που δείχνουν τις απαιτούμενες ενέργειες από τον χρήστη πρέπει να παρουσιάζουν ένα πρόσωπο ή το σχετικό μέρος του σώματος του ατόμου, που να θέτει σε λειτουργία τον εξοπλισμό ή τον μηχανισμό.
 7.6.11.2.3. Τα εικονογράμματα που δείχνουν μια απαιτούμενη κίνηση, κατά περίπτωση, πρέπει να παρουσιάζουν ένα βέλος με την αιχμή προς την κατεύθυνση κίνησης. Όταν απαιτείται μια περιστροφική κίνηση, πρέπει να χρησιμοποιείται ένα κυρτό βέλος.
 7.6.11.2.4. Όταν πρέπει να τεθούν σε λειτουργία μηχανισμοί, να αφαιρεθούν χωρίσματα ή να


text:
ανοίξουν θύρες, το εικονόγραμμα πρέπει να παρουσιάζει τις ενέργειες που βρίσκονται σε εξέλιξη.
 7.6.11.2.5. Τα πεζά γράμματα συμπληρωματικών λέξεων, τα μεμονωμένα γράμματα και οι αριθμοί πρέπει να έχουν ύψος τουλάχιστον 8 mm. Οι λέξεις δεν πρέπει να γράφονται μόνον με κεφαλαίους χαρακτήρες.
 7.6.11.3. Όλα τα σήματα ασφαλείας που είναι ορατά από το εσωτερικό του οχήματος πρέπει να είναι κατασκευασμένα από υλικό φωταύγειας με χαρακτηριστικά απόσβεσης φωτεινότητας που να συμμορφώνονται, τουλάχιστον, με την υποκατηγορία C στον πίνακα 2 του προτύπου 17398:2004, όταν μετρώνται σύμφωνα με το σημείο 7.11 του εν λόγω προτύπου.
 7.6.11.4. Τα σήματα ασφαλείας δεν πρέπει να τοποθετούνται σε θέσεις οι οποίες μπορεί να καλύπτονται κατά τη διάρκεια της λειτουργίας του οχήματος. Ωστόσο, μπορούν να τοποθετούνται κουρτίνες ή στόρια σε ένα παράθυρο κινδύνου με την προϋπόθεση ότι ένα πρόσθετο σήμα ασφαλείας δείχνει ότι το παράθυρο κινδύνου βρίσκεται πίσω από την κουρτίνα ή το στόρι.
 7.6.11.5. Κάθε έξοδος κινδύνου και οποιαδήποτε άλλη έξοδος που πληροί τις προδιαγραφές εξόδου κινδύνου πρέπει να φέρει σήμανση, με ένα από τα σχετικά εικονογράμματα που περιγράφονται στον πίνακα 3 του προτύπου ISO 7010:2011· τα εικονογράμματα πρέπει να είναι ευανάγνωστα τόσο από το εσωτερικό όσο και από το εξωτερικό του οχήματος.
 7.6.11.6. Τα σήματα ασφαλείας θα πρέπει να τοποθετούνται κοντά ή γύρω ή επάνω σε όλα τα εσωτερικά και εξωτερικά χειριστήρια έκτακτης ανάγκης και τους μηχανισμούς για τη θραύση παραθύρου(-ων) κινδύνου.
 7.6.11.7. Κανένα μέρος ενός σήματος ασφαλείας δεν πρέπει να καλύπτει οποιαδήποτε προστασία κατά της ακατάλληλης χρήσης που μπορεί να υπάρχει, π.χ. ένα κάλυμμα.
 7.6.11.8. Η γλώσσα στην οποία αναγράφονται οι επισημάνσεις ασφαλείας σύμφωνα με τα σημεία 7.6.11.1 έως 7.6.11.7 πρέπει να καθορίζεται από την αρχή χορήγησης της έγκρισης λαμβάνοντας υπόψη τη χώρα, στην αγορά της οποίας ο αιτών προτίθεται να διαθέσει το όχημα σε συνεννόηση, εφόσον χρειάζεται, με τις αρμόδιες αρχές της συγκεκριμένης χώρας. Αν η αρχή της χώρας, όπου το όχημα πρόκειται να ταξινομηθεί, αλλάξει τη γλώσσα, η αλλαγή αυτή δεν συνεπάγεται νέα διαδικασία έγκρισης τύπου.
 7.6.12. Φωτισμός θύρας επιβατών
 7.6.12.1. Ο φωτισμός της θύρας επιβατών μπορεί να παρέχεται για το φωτισμό του επίπεδου, οριζόντιου τμήματος του δαπέδου που ορίζεται στο σημείο 7.6.12.2.2 κατωτέρω, έτσι ώστε να βοηθά τους επιβάτες κατά την επιβίβαση και την αποβίβαση από το όχημα και να επιτρέπει στον οδηγό να εντοπίζει τους επιβάτες που βρίσκονται σε αυτό το τμήμα του δαπέδου από τη θέση του.
 7.6.12.2. Ο φωτισμός της θύρας επιβατών, εάν υπάρχει, θα πρέπει:
 7.6.12.2.1.
 να είναι λευκού χρώματος·
 7.6.12.2.2.
 να φωτίζει ένα επίπεδο, οριζόντιο τμήμα του δαπέδου με πλάτος 2 m μετρούμενο από επίπεδο παράλληλο προς το διάμηκες κατακόρυφο επίπεδο του οχήματος το οποίο διέρχεται από το ακρότατο σημείο της κλειστής θύρας επιβατών και σε μήκος που εκτείνεται από ένα εγκάρσιο επίπεδο το οποίο διέρχεται από το απώτερο άκρο της κλειστής θύρας επιβατών έως το εγκάρσιο επίπεδο που διέρχεται από την κεντρική γραμμή των απώτερων τροχών που βρίσκονται στο πίσω μέρος της θύρας επιβατών ή, στην περίπτωση που δεν υπάρχουν τέτοιοι τροχοί, έως το εγκάρσιο επίπεδο που διασχίζει το πίσω μέρος του οχήματος·
 7.6.12.2.3.
 να δημιουργεί περιορισμένη


text:
λάμψη εκτός μιας ζώνης του δαπέδου με μέγιστο πλάτος 5 m, μετρούμενης από την πλευρά του οχήματος και με μέγιστο μήκος περιοριζόμενο από ένα εγκάρσιο επίπεδο που διέρχεται από το εμπρός μέρος του οχήματος και ένα εγκάρσιο επίπεδο που διέρχεται από το πίσω μέρος του οχήματος·
 7.6.12.2.4.
 εάν το κατώτερο άκρο της διάταξης φωτισμού απέχει λιγότερο από 2 m από το δάπεδο, να μην προεξέχει περισσότερο από 50 mm από το συνολικό πλάτος του οχήματος μετρούμενο χωρίς αυτή τη διάταξη και να έχει ακτίνες καμπυλότητας τουλάχιστον 2,5 mm·
 7.6.12.2.5.
 να ενεργοποιείται και να απενεργοποιείται χειροκίνητα από ξεχωριστό διακόπτη· και
 7.6.12.2.6.
 να είναι τοποθετημένος έτσι ώστε η διάταξη να μπορεί να ενεργοποιηθεί όταν λειτουργεί μια θύρα επιβατών και η ταχύτητα του οχήματος δεν υπερβαίνει τα 5 km/h και να απενεργοποιηθεί αυτόματα πριν το όχημα αναπτύξει ταχύτητα άνω των 5 km/h.
 7.7. Εσωτερική διαρρύθμιση
 7.7.1. Πρόσβαση στις θύρες επιβατών (βλ. παράρτημα 4, εικόνα 1)
 7.7.1.1. Ο ελεύθερος χώρος εντός του οχήματος από την πλευρά του τοιχώματος στην οποία έχει τοποθετηθεί η θύρα πρέπει να επιτρέπει ελεύθερη διέλευση ενός μέτρου δοκιμής διαστάσεων είτε του μέτρου δοκιμής 1 είτε του μέτρου δοκιμής 2 που περιγράφονται στο παράρτημα 4, εικόνα 1.
 Το μέτρο δοκιμής διατηρείται παράλληλο προς το άνοιγμα της πόρτας καθώς αυτό μετακινείται από τη θέση εκκίνησής του, όπου το επίπεδο της πλευράς που είναι η πλησιέστερη στο εσωτερικό του οχήματος εφάπτεται στην απώτερη ακμή του ανοίγματος, στη θέση όπου εγγίζει την πρώτη βαθμίδα, μετά την οποία πρέπει να διατηρείται σε ορθή γωνία ως προς την πιθανή κατεύθυνση κίνησης ενός ατόμου που χρησιμοποιεί την είσοδο.
 7.7.1.2. (Ενδέχεται να συμπληρωθεί).
 7.7.1.3. Όταν ο κεντρικός άξονας αυτού του μέτρου δοκιμής έχει διαγράψει απόσταση 300 mm από τη θέση εκκίνησής του και το μέτρο δοκιμής εγγίζει την επιφάνεια της βαθμίδας ή του δαπέδου, πρέπει να διατηρείται στη θέση αυτή.
 7.7.1.4. Το κυλινδρικό στοιχείο (βλ. παράρτημα 4, εικόνα 6) που χρησιμοποιείται για τη δοκιμή του χώρου του διαδρόμου πρέπει τότε να κινηθεί αρχίζοντας από το διάδρομο, στην πιθανή κατεύθυνση κίνησης ενός ατόμου που εγκαταλείπει το όχημα, έως ότου ο κεντρικός άξονας φθάσει το κατακόρυφο επίπεδο που περιλαμβάνει την άνω ακμή της πλέον υψηλής βαθμίδας ή έως ότου ένα επίπεδο εφαπτόμενο στον άνω κύλινδρο προσεγγίσει το διπλό χώρισμα, οποιοδήποτε από τα δύο μέρη του απαντάται πρώτο, και πρέπει να διατηρείται στη θέση αυτή (βλ. παράρτημα 4, εικόνα 2).
 7.7.1.5. Μεταξύ του κυλινδρικού στοιχείου στη θέση που ορίζεται στο σημείο 7.7.1.4 και του διπλού χωρίσματος στη θέση που ορίζεται στο σημείο 7.7.1.3 ανωτέρω πρέπει να υπάρχει ελεύθερος χώρος του οποίου τα άνω και κάτω άκρα επιδεικνύονται στο παράρτημα 4, εικόνα 2. Αυτός ο ελεύθερος χώρος πρέπει να επιτρέπει την ελεύθερη διέλευση ενός κατακόρυφου χωρίσματος, του οποίου το σχήμα και οι διαστάσεις είναι τα ίδια με εκείνα του κυλινδρικού στοιχείου (σημείο 7.7.5.1 κατωτέρω), διατομής και πάχους έως 20 mm. Το χώρισμα αυτό πρέπει να κινείται από την εφαπτόμενη θέση του κυλινδρικού στοιχείου, έως ότου η εξωτερική του πλευρά έλθει σε επαφή με την εσωτερική πλευρά του διπλού χωρίσματος, εγγίζοντας το ή


text:
τα επίπεδα που καθορίζονται από τις άνω ακμές της βαθμίδας, στην πιθανή κατεύθυνση κίνησης ενός ατόμου που χρησιμοποιεί την είσοδο (βλ. παράρτημα 4, εικόνα 2).
 7.7.1.6. Ο χώρος ελεύθερης διέλευσης στην περίπτωση αυτή δεν περιλαμβάνει χώρο έκτασης 300 mm εμπρός από οιοδήποτε μη συμπιεσμένο μαξιλάρι καθίσματος με την όψη προς τα εμπρός ή προς τα πίσω ή 225 mm στην περίπτωση καθισμάτων με την πλάτη στις πλευρές του οχήματος και έως το ύψος της άνω πλευράς του μαξιλαριού καθίσματος (βλ. παράρτημα 4, εικόνα 25).
 7.7.1.7. Στην περίπτωση πτυσσόμενων καθισμάτων, ο χώρος αυτός πρέπει να καθορίζεται με το κάθισμα στη θέση χρήσης του.
 7.7.1.8. Ωστόσο, ένα ή περισσότερα πτυσσόμενα καθίσματα που προορίζονται για το πλήρωμα επιτρέπεται να εμποδίζουν τη διέλευση πρόσβασης προς μια θύρα επιβατών, όταν είναι στη θέση χρήσης τους, υπό τον όρο ότι:
 7.7.1.8.1.
 επισημαίνεται σαφώς, τόσο εντός του ιδίου του οχήματος όσο και στο έντυπο κοινοποίησης (βλ. παράρτημα 1), ότι το κάθισμα προορίζεται μόνον για το πλήρωμα·
 7.7.1.8.2.
 όταν το κάθισμα δεν χρησιμοποιείται, επανέρχεται αυτόματα στην πτυσσόμενη θέση, ούτως ώστε να πληρούνται οι απαιτήσεις των σημείων 7.7.1.1 ή 7.7.1.2 και 7.7.1.3, 7.7.1.4 και 7.7.1.5 του παρόντος παραρτήματος·
 7.7.1.8.3.
 η θύρα δεν θεωρείται υποχρεωτική έξοδος για τους σκοπούς του σημείου 7.6.1.4 του παρόντος παραρτήματος·
 7.7.1.8.4.
 όταν το κάθισμα είναι στη θέση χρήσης του και όταν βρίσκεται στην πτυσσόμενη θέση του, κανένα τμήμα αυτού δεν βρίσκεται μπροστά από κάθετο επίπεδο που διέρχεται από το κέντρο της επιφανείας του καθίσματος του οδηγού στην πλέον οπίσθια θέση του και από το κέντρο του εξωτερικού κατόπτρου, το οποίο είναι συναρμολογημένο στην αντίθετη πλευρά του οχήματος.
 7.7.1.9. Στην περίπτωση οχημάτων χωρητικότητας έως 22 επιβατών, η θύρα και η διαδρομή μέσω της οποίας οι επιβάτες έχουν πρόσβαση στη θύρα αυτή θεωρείται ότι δεν εμποδίζονται εφόσον:
 7.7.1.9.1.
 μετρώντας παράλληλα προς τον διαμήκη άξονα του οχήματος, υπάρχει χώρος τουλάχιστον 220 mm από οιοδήποτε σημείο και 550 mm από οιοδήποτε σημείο βρίσκεται σε ύψος 500 mm από το δάπεδο ή τις βαθμίδες (παράρτημα 4, εικόνα 3)·
 7.7.1.9.2.
 μετρώντας κάθετα προς το διαμήκη άξονα του οχήματος, υπάρχει χώρος τουλάχιστον 300 mm από οιοδήποτε σημείο και 550 mm από οιοδήποτε σημείο που βρίσκεται σε ύψος άνω των 1 200 mm από το δάπεδο ή τις βαθμίδες ή κάτω των 300 mm κάτω από την οροφή (παράρτημα 4, εικόνα 4).
 7.7.1.10. Οι διαστάσεις της θύρας επιβατών και της θύρας κινδύνου στο σημείο 7.6.3.1 και οι προδιαγραφές των σημείων 7.7.1.1 έως 7.7.1.7, 7.7.2.1 έως 7.7.2.3, 7.7.5.1 και 7.7.8.5 του παρόντος παραρτήματος δεν ισχύουν για οχήματα της κλάσης Β με τεχνικώς επιτρεπτή μέγιστη μάζα που δεν υπερβαίνει τους 3,5 τόνους, τα οποία φέρουν έως 12 καθίσματα επιβατών και στα οποία κάθε κάθισμα έχει ανεμπόδιστη πρόσβαση σε δύο τουλάχιστον θύρες.
 7.7.1.11. Η μέγιστη κλίση του δαπέδου στη δίοδο προσπέλασης δεν πρέπει να υπερβαίνει το 5 %.
 7.7.1.12. Η επιφάνεια των διόδων πρόσβασης πρέπει να είναι αντιολισθητική.
 7.7.2. Πρόσβαση στις θύρες κινδύνου (βλ. παράρτημα 4, εικόνα 5)
 Οι κάτωθι απαιτήσεις δεν ισχύουν για θύρες οδηγού που χρησιμοποιούνται ως έξοδοι κινδύνου σε οχήματα χωρητικότητας έως 22


text:
επιβατών.
 7.7.2.1. Εξαιρέσει όσων προβλέπονται στο σημείο 7.7.2.4 κατωτέρω, ο ελεύθερος χώρος μεταξύ διαδρόμου και ανοίγματος της θύρας κινδύνου πρέπει να επιτρέπει την ελεύθερη διέλευση ενός κατακόρυφου κυλίνδρου διαμέτρου 300 mm και ύψους 700 mm από το δάπεδο επί του οποίου στηρίζεται δεύτερος κατακόρυφος κύλινδρος διαμέτρου 550 mm, με συνολικό ύψος των δύο κυλίνδρων 1 400 mm.
 Η διάμετρος του άνω κυλίνδρου μπορεί να μειωθεί στο άνω μέρος σε 400 mm όταν προβλέπεται λοξοτομημένη γωνία από την οριζόντιο όχι άνω των 30 μοιρών.
 7.7.2.2. Η βάση του πρώτου κυλίνδρου πρέπει να βρίσκεται εντός της προβολής του δευτέρου κυλίνδρου.
 7.7.2.3. Όταν υπάρχουν πτυσσόμενα καθίσματα κατά μήκος της διόδου αυτής, ο ελεύθερος χώρος για τον κύλινδρο απαιτείται να καθορίζεται όταν το κάθισμα βρίσκεται στη θέση χρήσης του.
 7.7.2.4. Ως εναλλακτική μέθοδος αντί του διπλού κυλίνδρου, μπορεί να χρησιμοποιηθεί η διάταξη μέτρησης που περιγράφεται στο σημείο 7.7.5.1 κατωτέρω (βλ. παράρτημα 4, εικόνα 6).
 7.7.3. Πρόσβαση στα παράθυρα κινδύνου
 7.7.3.1. Πρέπει να είναι δυνατόν να κινείται ένα μέτρο δοκιμής από τον διάδρομο προς το εξωτερικό του οχήματος διαμέσου κάθε παραθύρου κινδύνου.
 7.7.3.2. Η κατεύθυνση κίνησης του μέτρου δοκιμής είναι η κατεύθυνση προς την οποία αναμένεται να κινηθεί ένας επιβάτης που εγκαταλείπει το όχημα. Το μέτρο δοκιμής διατηρείται κατακόρυφο προς την κατεύθυνση κίνησης και δεν πρέπει να συναντά εμπόδιο.
 7.7.3.3. Το μέτρο δοκιμής πρέπει να έχει τη μορφή λεπτού πίνακα μεγέθους 600 mm × 400 mm με τις γωνίες στρογγυλευμένες με ακτίνα 200 mm. Ωστόσο, στην περίπτωση ενός παραθύρου κινδύνου στη πίσω πλευρά του οχήματος, το μέτρο δοκιμής μπορεί να έχει επίσης μέγεθος 1 400 mm × 350 mm με τις γωνίες στρογγυλευμένες με ακτίνα 175 mm.
 7.7.4. Πρόσβαση στις καταπακτές διαφυγής
 7.7.4.1. Καταπακτές διαφυγής στην οροφή
 7.7.4.1.1. Εκτός από την περίπτωση των οχημάτων της κλάσης I και Α, τουλάχιστον μία καταπακτή διαφυγής πρέπει να τοποθετείται ούτως ώστε μια κόλουρη τετραγωνική πυραμίδα γωνίας πλευρών 20 μοιρών και ύψους 1 600 mm να αγγίζει κάθισμα ή ισοδύναμο υποστήριγμα. Ο άξονας της πυραμίδας πρέπει να είναι κατακόρυφος και η μικρή της βάση πρέπει να εφάπτεται στην επιφάνεια του ανοίγματος της καταπακτής κινδύνου. Τα στηρίγματα πρέπει να είναι πτυσσόμενα ή κινητά εφόσον μπορούν να μανδαλωθούν στη θέση που έχουν όταν χρησιμοποιούνται. Η θέση αυτή θα χρησιμοποιείται για επαλήθευση.
 7.7.4.1.2. Εάν το δομικό πάχος της οροφής υπερβαίνει τα 150 mm, η μικρή τομή της πυραμίδας θα εφάπτεται με το άνοιγμα της καταπακτής κινδύνου στο επίπεδο της εξωτερικής επιφάνειας της οροφής.
 7.7.4.2. Καταπακτές διαφυγής στο δάπεδο
 Στην περίπτωση καταπακτής κινδύνου ευρισκόμενης στο δάπεδο, η καταπακτή πρέπει να παρέχει άμεση και ελεύθερη πρόσβαση στο εξωτερικό του οχήματος και να τοποθετείται σε σημείο όπου να υπάρχει ελεύθερος χώρος επάνω από αυτήν ίσος προς το ύψος του διαδρόμου. Τυχόν πηγή θερμότητας ή τυχόν κινητά στοιχεία πρέπει να βρίσκονται σε απόσταση 500 mm τουλάχιστον από οποιοδήποτε τμήμα του ανοίγματος της καταπακτής.
 Ένα μέτρο δοκιμής (καλίμπρα) μορφής λεπτού ελάσματος διαστάσεων 600 mm × 400 mm με τις γωνίες στρογγυλευμένες με ακτίνα 200 mm πρέπει να μπορεί ναι κινηθεί σε οριζόντια θέση από ύψος 1 m


text:
από το δάπεδο του οχήματος ως το έδαφος.
 7.7.5. Διάδρομοι (βλ. παράρτημα 4, εικόνα 6)
 7.7.5.1. Οι διάδρομοι ενός οχήματος πρέπει να είναι σχεδιασμένοι και κατασκευασμένοι έτσι ώστε να επιτρέπουν ελεύθερη διέλευση μιας διάταξης μέτρησης, η οποία συνίσταται σε δύο ομοαξονικούς κυλίνδρους μεταξύ των οποίων παρεμβάλλεται ένας ανεστραμμένος κόλουρος κώνος, η δε διάταξη μέτρησης να έχει τις διαστάσεις που εμφαίνονται στο παράρτημα 4, εικόνα 6.
 Η διάταξη μέτρησης μπορεί να έρχεται σε επαφή με δερμάτινες χειρολαβές, εφόσον υπάρχουν ή με άλλα εύκαμπτα αντικείμενα όπως τα εξαρτήματα των ζωνών ασφαλείας, οπότε πρέπει να τα απωθεί εύκολα.
 Στα οχήματα των κλάσεων I και Α, η διάταξη μέτρησης σύμφωνα με το παράρτημα 4, εικόνα 6 δεν πρέπει να έρχεται σε επαφή με καμία συσκευή παρακολούθησης ή οθόνη τοποθετημένη στην οροφή πάνω από το διάδρομο.
 Στα οχήματα των κλάσεων II, III και B, η διάταξη μέτρησης σύμφωνα με το παράρτημα 4, εικόνα 6 μπορεί να έρχεται σε επαφή με οποιαδήποτε συσκευή παρακολούθησης ή οθόνη τοποθετημένη στην οροφή πάνω από το διάδρομο, υπό τον όρο ότι η μέγιστη δύναμη που απαιτείται για να αφαιρεθεί από τη θέση της οποιαδήποτε συσκευή παρακολούθησης ή οθόνη κατά τη διέλευση του μέτρου δοκιμής κατά μήκος του διαδρόμου, προς τις δύο κατευθύνσεις, δεν υπερβαίνει τα 20 Newton. Εάν αφαιρεθεί, η συσκευή παρακολούθησης ή οθόνη παραμένει σε αναδίπλωση.
 Εάν ένα όχημα των κλάσεων I, II ή Α είναι εφοδιασμένο με χώρισμα, η διάταξη μέτρησης σύμφωνα με το παράρτημα 4 εικόνα 6 μπορεί να έρχεται σε επαφή με το χώρισμα, υπό τον όρο ότι η μέγιστη δύναμη που απαιτείται για να αφαιρεθεί από τη θέση του το εν λόγω χώρισμα δεν πρέπει να υπερβαίνει τα 50 Newton, μετρούμενη στο σημείο επαφής μεταξύ της διάταξης μέτρησης σύμφωνα με το παράρτημα 4, εικόνα 6 και του χωρίσματος και εφαρμοζόμενη κάθετα προς το χώρισμα.
 Η μέγιστη δύναμη πρέπει να εφαρμόζεται σε αμφότερες τις κατευθύνσεις της κίνησης της διάταξης μέτρησης.
 Εάν το όχημα είναι εξοπλισμένο με ανελκυστήρα που γειτνιάζει με το χώρισμα, το εν λόγω χώρισμα μπορεί προσωρινά να ακινητοποιείται κατά τη διάρκεια της λειτουργίας του ανελκυστήρα.
 7.7.5.1.1. Εάν δεν υπάρχει καμία έξοδος μπροστά από κάθισμα ή σειρά καθισμάτων
 7.7.5.1.1.1.
 Στην περίπτωση καθισμάτων διατεταγμένων προς τα εμπρός, η εμπρόσθια ακμή του κυλινδρικού μέτρου που καθορίζεται στο σημείο 7.7.5.1 ανωτέρω πρέπει να φθάνει τουλάχιστον έως το εγκάρσιο κατακόρυφο επίπεδο που εφάπτεται στο πλέον εμπρόσθιο σημείο του ερεισίνωτου του πλέον εμπρόσθιου καθίσματος και να διατηρείται στη θέση αυτή. Από το επίπεδο αυτό, το χώρισμα που επιδεικνύεται στο παράρτημα 4 εικόνα 7 πρέπει να είναι δυνατόν να κινηθεί έτσι ώστε, με σημείο εκκίνησης τη θέση επαφής με την κυλινδρική συσκευή μέτρησης, η πλευρά του χωρίσματος προς το εξωτερικό του οχήματος να μετακινείται προς τα εμπρός σε απόσταση 660 mm.
 7.7.5.1.1.2.
 Στην περίπτωση καθισμάτων διατεταγμένων πλευρικώς, το εμπρόσθιο μέρος του κυλινδρικού μέτρου πρέπει να φθάνει τουλάχιστον το εγκάρσιο επίπεδο, το οποίο συμπίπτει με ένα κατακόρυφο επίπεδο διερχόμενο από το κέντρο του εμπρόσθιου καθίσματος. (παράρτημα 4, εικόνα 7).
 7.7.5.1.1.3.
 Στην περίπτωση καθισμάτων διατεταγμένων προς τα πίσω, το εμπρόσθιο τμήμα της κυλινδρικής


text:
συσκευής μέτρησης πρέπει να φθάνει τουλάχιστον το εγκάρσιο κατακόρυφο επίπεδο που εφάπτεται στο εμπρόσθιο μέρος των μαξιλαριών της εμπρόσθιας σειράς καθισμάτων ή καθίσματος (παράρτημα 4, εικόνα 7).
 7.7.5.2. (Ενδέχεται να συμπληρωθεί)
 7.7.5.3. Στα οχήματα της κλάσης III, τα καθίσματα σε μία πλευρά ή και στις δύο πλευρές του διαδρόμου μπορούν να μετακινούνται πλευρικά, οπότε είναι δυνατόν να μειωθεί το πλάτος του διαδρόμου σύμφωνα προς ένα σχήμα που αντιστοιχεί σε μια μικρότερη διάμετρο κυλίνδρου 220 mm, με την προϋπόθεση ότι η λειτουργία ενός χειριστηρίου σε κάθε κάθισμα, ευπρόσιτου σε άτομο όρθιο στο διάδρομο, αρκεί για να προκαλέσει εύκολη και ει δυνατόν αυτόματη στροφή του καθίσματος, στη θέση που αντιστοιχεί σε ελάχιστο πλάτος 300 mm.
 7.7.5.4. Στα αρθρωτά οχήματα, η διάταξη μέτρησης που ορίζεται στο σημείο 7.7.5.1 ανωτέρω πρέπει να μπορεί να διέρχεται απρόσκοπτα από το αρθρωτό τμήμα οποιουδήποτε δαπέδου όπου τα δύο τμήματα επιτρέπουν τη διέλευση των επιβατών. Κανένα μέρος της εύκαμπτης επικάλυψης του τμήματος αυτού, συμπεριλαμβανομένου του πτυχωτού συνδέσμου, δεν πρέπει να προεξέχει στο διάδρομο.
 7.7.5.5. Στους διαδρόμους είναι δυνατόν να υπάρχουν βαθμίδες. Το πλάτος των βαθμίδων αυτών δεν πρέπει να είναι μικρότερο από το πλάτος του διαδρόμου στην κορυφή των βαθμίδων.
 7.7.5.6. Πτυσσόμενα καθίσματα δεν επιτρέπονται στο διάδρομο. Επιτρέπονται, ωστόσο, σε άλλους χώρους του οχήματος, εφόσον δεν εμποδίζουν τη διέλευση του μέτρου δοκιμής κατά μήκος του διαδρόμου όταν είναι ανοικτά (ώστε να επιτρέπουν το κάθισμα).
 7.7.5.7. Δεν επιτρέπονται πλευρικά συρόμενα καθίσματα, τα οποία σε μία θέση τους προεξέχουν μέσα στο διάδρομο, εξαιρέσει των οχημάτων της κλάσης III, οπότε υπόκεινται στις προϋποθέσεις που περιγράφονται στο σημείο 7.7.5.3 ανωτέρω.
 7.7.5.8. Στα οχήματα για τα οποία ισχύει το σημείο 7.7.1.9 του παρόντος παρατήματος δεν απαιτείται διάδρομος εφόσον τηρούνται οι διαστάσεις πρόσβασης που προδιαγράφονται στο εν λόγω σημείο.
 7.7.5.9. Η επιφάνεια των διαδρόμων πρέπει να είναι αντιολισθητική.
 7.7.6. Κλίση διαδρόμου
 Η κλίση του διαδρόμου δεν πρέπει να υπερβαίνει:
 7.7.6.1.
 Στη διαμήκη κατεύθυνση:
 7.7.6.1.1.
 το 8 % για τα οχήματα των κλάσεων I, II ή Α, ή
 7.7.6.1.2.
 το 12,5 % για τα οχήματα των κλάσεων III και Β.
 7.7.6.2.
 Στην εγκάρσια κατεύθυνση, το 5 % για όλες τις κλάσεις.
 7.7.7. Βαθμίδες (βλ. παράρτημα 4, εικόνα 8)
 7.7.7.1. Το μέγιστο και το ελάχιστο ύψος, καθώς και το ελάχιστο βάθος των βαθμίδων για επιβάτες στις θύρες επιβατών και κινδύνου, καθώς και στο εσωτερικό του οχήματος, καθορίζονται στο παράρτημα 4, εικόνα 8.
 7.7.7.1.1. Κάθε διαφορά επιπέδου μεταξύ ενός χαμηλωμένου διαδρόμου και ενός χώρου καθήμενων δεν πρέπει να θεωρείται βαθμίδα. Ωστόσο, η κατακόρυφη απόσταση μεταξύ της επιφάνειας του διαδρόμου και του δαπέδου του χώρου καθήμενων δεν θα πρέπει να είναι μεγαλύτερη από 350 mm.
 7.7.7.2. Το ύψος μιας βαθμίδας μετράται στο κέντρο του πλάτους της στην εξωτερική ακμή της, εφόσον ο εξοπλισμός και η πίεση των ελαστικών πληρούν τις προδιαγραφές του κατασκευαστή για την τεχνικά αποδεκτή μέγιστη μάζα του εμφόρτου οχήματος (Μ).
 7.7.7.3. Το ύψος της πρώτης βαθμίδας από το έδαφος πρέπει να μετράται με το όχημα επί οριζόντιου εδάφους, με τη μάζα του σε τάξη πορείας, όπως καθορίζεται στο σημείο 2.18 του παρόντος κανονισμού, και με


text:
τον εξοπλισμό και την πίεση των ελαστικών όπως προδιαγράφονται από τον κατασκευαστή για τη τεχνικά αποδεκτή μέγιστη μάζα του εμφόρτου οχήματος (Μ) που δηλώνεται σύμφωνα με το σημείο 2.19 του παρόντος κανονισμού.
 7.7.7.4. Όταν υπάρχουν περισσότερες της μίας βαθμίδες, κάθε βαθμίδα μπορεί να προεξέχει στην περιοχή της κατακόρυφης προβολής της επόμενης βαθμίδας έως 100 mm και η προβολή επάνω από το κάτω ίχνος πρέπει να αφήνει ελεύθερη επιφάνεια τουλάχιστον 200 mm (βλ. παράρτημα 4, εικόνα 8) ενώ όλες οι ακμές των βαθμίδων πρέπει να είναι σχεδιασμένες έτσι ώστε να ελαχιστοποιείται ο κίνδυνος παραπατήματος. Επίσης, όλες οι ακμές των βαθμίδων πρέπει να έχουν χρώμα που να δημιουργεί αντίθεση.
 7.7.7.5. Το πλάτος και το σχήμα κάθε βαθμίδας πρέπει να είναι έτσι διαμορφωμένα ώστε ένα ορθογώνιο παραλληλόγραμμο, όπως το εμφαινόμενο στον κάτωθι πίνακα, να μπορεί να τοποθετείται επί της βαθμίδας αυτής, προεξέχοντας κατά 5 % το πολύ από τη βαθμίδα. Σε μια διπλή θύρα, κάθε ήμισυ της θύρας πρέπει να ικανοποιεί την απαίτηση αυτή.
 Αριθμός επιβατών
 > 22
 ≤ 22
 Χώρος
 Πρώτη βαθμίδα (mm)
 400 × 300
 400 × 200
 Λοιπές βαθμίδες (mm)
 400 × 200
 400 × 200
 7.7.7.6. Όλες οι βαθμίδες πρέπει να έχουν αντιολισθητική επιφάνεια.
 7.7.7.7. Η μέγιστη κλίση της βαθμίδας προς οποιαδήποτε κατεύθυνση δεν θα υπερβαίνει το 5 %.
 7.7.8. Καθίσματα επιβατών (συμπεριλαμβανομένων πτυσσόμενων καθισμάτων) και χώρος καθήμενων
 7.7.8.1. Μέγιστο πλάτος καθίσματος (βλ. παράρτημα 4, εικόνα 9)
 7.7.8.1.1. Το ελάχιστο πλάτος του μαξιλαριού καθίσματος, διάσταση «F» (παράρτημα 4, εικόνα 9), μετρούμενο από ένα κατακόρυφο επίπεδο που διέρχεται από το κέντρο της θέσης αυτής καθημένου, πρέπει να είναι:
 7.7.8.1.1.1.
 200 mm για τα οχήματα των κλάσεων I, II, A ή B· ή
 7.7.8.1.1.2.
 225 mm για τα οχήματα της κλάσης III.
 7.7.8.1.2. Το ελάχιστο πλάτος του διαθέσιμου χώρου για κάθε θέση καθημένου, διάσταση «G» (παράρτημα 4, εικόνα 9), μετρούμενο από ένα κατακόρυφο επίπεδο που διέρχεται από το κέντρο της θέσης αυτής καθημένου σε ύψος μεταξύ 270 και 650 mm άνωθεν του ασυμπίεστου μαξιλαριού του καθίσματος, πρέπει να είναι τουλάχιστον:
 7.7.8.1.2.1.
 250 mm στην περίπτωση μεμονωμένων καθισμάτων· ή
 7.7.8.1.2.2.
 225 mm στην περίπτωση συνεχόμενων σειρών καθισμάτων δύο ή περισσότερων επιβατών.
 7.7.8.1.3. Για οχήματα που δεν υπερβαίνουν το πλάτος 2,35 m:
 7.7.8.1.3.1.
 Το πλάτος του διαθέσιμου χώρου για κάθε θέση καθημένου, μετρούμενο από ένα κατακόρυφο επίπεδο που διέρχεται από το κέντρο της θέσης αυτής καθημένου σε ύψος μεταξύ 270 mm και 650 mm άνωθεν του ασυμπίεστου μαξιλαριού του καθίσματος, πρέπει να είναι 200 mm (βλ. παράρτημα 4, εικόνα 9Α). Εάν τηρούνται οι απαιτήσεις της παρούσας παραγράφου, δεν ισχύουν οι απαιτήσεις του σημείου 7.7.8.1.2 ανωτέρω· και
 7.7.8.1.3.2.
 Στην περίπτωση οχημάτων της κατηγορίας ΙΙΙ, το ελάχιστο πλάτος του μαξιλαριού καθίσματος, διάσταση «F» (παράρτημα 4, εικόνα 9Α), μετρούμενο από ένα κατακόρυφο επίπεδο που διέρχεται από το κέντρο της θέσης αυτής καθημένου, πρέπει να είναι τουλάχιστον 200 mm. Εάν τηρούνται οι απαιτήσεις της παρούσας παραγράφου, οι απαιτήσεις της παραγράφου 7.7.8.1.1.2 ανωτέρω δεν εφαρμόζονται.
 7.7.8.1.4. Για τα οχήματα χωρητικότητας έως 22 επιβατών, στην περίπτωση καθισμάτων προσκείμενων στο τοίχωμα του οχήματος, ο διαθέσιμος χώρος δεν περιλαμβάνει, στο άνω


text:
μέρος του, μια τριγωνική επιφάνεια πλάτους 20 mm και ύψους 100 mm (βλ. παράρτημα 4, εικόνα 10). Επίσης, ο χώρος που χρειάζεται για τις ζώνες ασφαλείας και τις αγκυρώσεις τους και για το αλεξήλιο θεωρείται ότι εξαιρείται.
 7.7.8.1.5. Για τη μέτρηση του πλάτους του διαδρόμου, δεν λαμβάνεται υπόψη εάν ο διαθέσιμος χώρος που ορίζεται ανωτέρω προεξέχει ή όχι στο διάδρομο.
 7.7.8.2. Ελάχιστο βάθος μαξιλαριού καθίσματος (διάσταση Κ, βλ. παράρτημα 4, εικόνα 11).
 Το ελάχιστο βάθος ενός μαξιλαριού καθίσματος πρέπει να είναι:
 7.7.8.2.1.
 350 mm στα οχήματα των κλάσεων I, Α ή Β και
 7.7.8.2.2.
 400 mm στα οχήματα της κλάσης II ή της κλάσης III.
 7.7.8.3. Ύψος μαξιλαριού καθίσματος (διάσταση Η, βλ. παράρτημα 4, εικόνα 11α).
 Το ύψος του ασυμπίεστου μαξιλαριού του καθίσματος από το δάπεδο θα πρέπει να είναι τόσο ώστε η απόσταση από το δάπεδο έως ένα οριζόντιο επίπεδο που εφάπτεται στην εμπρόσθια ανώτερη επιφάνεια του μαξιλαριού του καθίσματος να είναι μεταξύ 400 και 500 mm. ωστόσο, το ύψος αυτό μπορεί να μειώνεται έως τα 350 mm το πολύ στα τόξα των τροχών (λαμβάνοντας υπόψη τις ανοχές που προβλέπονται στο σημείο 7.7.8.5.2 κατωτέρω) και στο διαμέρισμα του κινητήρα/της μετάδοσης.
 7.7.8.4. Απόσταση μεταξύ καθισμάτων (βλ. παράρτημα 4, εικόνα 12)
 7.7.8.4.1. Στα καθίσματα που είναι διατεταγμένα προς την ίδια κατεύθυνση, η απόσταση μεταξύ του μετώπου ενός ερεισινώτου και της πίσω πλευράς του ερεισινώτου του προηγούμενου καθίσματος (διάσταση Η), όταν μετράται οριζοντίως και σε όλο το ύψος άνω του δαπέδου μεταξύ του επιπέδου της άνω επιφανείας του μαξιλαριού καθίσματος και ενός σημείου 620 mm επάνω από το δάπεδο, πρέπει να είναι τουλάχιστον:
 H
 Κλάσεις I, A και B
 650 mm
 Κλάσεις II και III
 680 mm
 7.7.8.4.2. Όλες οι μετρήσεις πραγματοποιούνται με το μαξιλάρι του καθίσματος και το ερεισίνωτο ασυμπίεστα, σε κατακόρυφο επίπεδο διερχόμενο από τη διάμεσο της ατομικής θέσης καθημένου.
 7.7.8.4.3. Όταν τα εγκάρσια καθίσματα είναι διατεταγμένα το ένα απέναντι από το άλλο, η ελάχιστη απόσταση μεταξύ των μετώπων των ερεισινώτων των αντιμέτωπων καθισμάτων, μετρούμενη στα υψηλότερα σημεία των μαξιλαριών των καθισμάτων, πρέπει να είναι τουλάχιστον 1 300 mm.
 7.7.8.4.4. Οι μετρήσεις πραγματοποιούνται με τα ανακλινόμενα καθίσματα επιβατών και τα προσαρμοζόμενα καθίσματα οδηγού με τα ερεισίνωτά τους και τις υπόλοιπες ρυθμίσεις στην κανονική θέση χρήσης τους, όπως προσδιορίζεται από τον κατασκευαστή.
 7.7.8.4.5. Οι μετρήσεις πραγματοποιούνται με το τυχόν πτυσσόμενο τραπεζάκι προσαρμοσμένο στο ερεισίνωτο καθίσματος στην πτυσσόμενη (ανασυρόμενη) θέση του.
 7.7.8.4.6. Τα καθίσματα που είναι συναρμολογημένα επί τροχιάς ή σε άλλο σύστημα που επιτρέπει τον χειριστή ή τον χρήστη να μεταβάλλει εύκολα την εσωτερική διαμόρφωση του οχήματος μετρούνται στην κανονική θέση χρήσης τους, όπως προσδιορίζει ο κατασκευαστής στην αίτηση έγκρισης.
 7.7.8.5. Χώρος για καθήμενους επιβάτες (βλ. παράρτημα 4, εικόνα 13).
 7.7.8.5.1. Για τα καθίσματα πίσω από ένα χώρισμα ή άλλη άκαμπτη δομή εκτός καθίσματος, πρέπει να προβλέπεται ελάχιστος ελεύθερος χώρος εμπρός από κάθε απαιτούμενο κάθισμα επιβάτη (όπως ορίζεται στο σημείο 7.7.8.6 κατωτέρω) σύμφωνα με το παράρτημα 4, εικόνα 13. Ένα χώρισμα του οποίου το περίγραμμα αντιστοιχεί περίπου σε εκείνο του κεκλιμένου ερεισινώτου του καθίσματος μπορεί να παρεμβάλλεται στον χώρο αυτό. Στην


text:
περίπτωση καθισμάτων δίπλα στο κάθισμα του οδηγού σε οχήματα της κλάσης Α ή Β, στον ελεύθερο χώρο μεταξύ τους, επιτρέπεται προεξοχή του πίνακα ενδείξεων για τον οδηγό, του πίνακα χειριστηρίων, του μοχλού αλλαγής ταχυτήτων, του αλεξήνεμου, του αλεξηλίου, των ζωνών ασφαλείας και των αγκυρώσεων αυτών των ζωνών.
 7.7.8.5.2. Για ένα κάθισμα πίσω από ένα κάθισμα και/ή ένα κάθισμα απέναντι από το διάδρομο, πρέπει να προβλέπεται ελάχιστος ελεύθερος χώρος για τα πόδια βάθους τουλάχιστον 300 mm και πλάτους σύμφωνα με το σημείο 7.7.8.1.1 του παρόντος παραρτήματος, όπως απεικονίζεται στο παράρτημα 4, εικόνα 11β. Η ύπαρξη στον χώρο αυτό στηριγμάτων των καθισμάτων, υποποδίων για τους επιβάτες και προεξοχών όπως προβλέπεται στο σημείο 7.7.8.6 κατωτέρω επιτρέπεται υπό τον όρο ότι απομένει επαρκής χώρος για τα πόδια των επιβατών. Αυτός ο χώρος για τα πόδια μπορεί εν μέρει να βρίσκεται μέσα και/ή πάνω από το διάδρομο, αλλά δεν θα εμποδίζει σε καμία περίπτωση τη μέτρηση του ελάχιστου πλάτους του διαδρόμου σύμφωνα με το σημείο 7.7.5. Στην περίπτωση καθισμάτων δίπλα στο κάθισμα του οδηγού σε οχήματα της κλάσης Α ή Β, επιτρέπεται προεξοχή των ζωνών ασφαλείας και των αγκυρώσεών τους.
 7.7.8.5.3. Ο ελάχιστος αριθμός καθισμάτων προτεραιότητας που πληρούν τις προϋποθέσεις του παραρτήματος 8 σημείο 3.2, είναι τέσσερα για την κλάση I, δύο για την κλάση II και ένα για την κλάση Α. Στην περίπτωση οχημάτων των κλάσεων III ή B με την επιφύλαξη των απαιτήσεων του παραρτήματος 8, ο ελάχιστος αριθμός καθισμάτων προτεραιότητας είναι δύο για την κλάση III και ένα για την κλάση B.
 Καθίσματα που διπλώνουν ώστε να μην αποτελούν εμπόδιο όταν δεν χρησιμοποιούνται δεν μπορούν να ορίζονται ως καθίσματα προτεραιότητας.
 7.7.8.6. Ελεύθερο ύψος επάνω από τις θέσεις καθήμενων
 7.7.8.6.1. Στην περίπτωση των μονώροφων οχημάτων, επάνω από κάθε θέση καθημένου και, εξαιρέσει της περίπτωσης των καθισμάτων δίπλα στον οδηγό σε οχήματα της κλάσης Α ή Β, επάνω από το σχετικό χώρο για τα πόδια, πρέπει να μετράται ελεύθερος χώρος ύψους τουλάχιστον 900 mm μετρούμενου από το υψηλότερο σημείο του ασυμπίεστου μαξιλαριού καθίσματος και τουλάχιστον 1 350 mm από το μέσο επίπεδο του δαπέδου στον χώρο για τα πόδια. Στην περίπτωση των οχημάτων στα οποία εφαρμόζεται το σημείο 7.7.1.10 του παρόντος παραρτήματος, καθώς και για τα καθίσματα δίπλα στον οδηγό σε οχήματα της κλάσης Α ή Β, οι διαστάσεις αυτές μπορούν να μειωθούν στα 1 200 mm μετρούμενες από το δάπεδο και στα 800 mm μετρούμενες από το υψηλότερο σημείο του μη συμπιεσμένου μαξιλαριού καθίσματος.
 Στην περίπτωση των διώροφων οχημάτων, επάνω από κάθε θέση καθημένου πρέπει να υπάρχει ελεύθερο ύψος όχι μικρότερο των 900 mm από το υψηλότερο σημείο του μη συμπιεσμένου μαξιλαριού καθίσματος. Στην περίπτωση του άνω ορόφου, αυτό το ελεύθερο ύψος μπορεί να μειωθεί σε 850 mm.
 7.7.8.6.2. Ο ελεύθερος αυτός χώρος εκτείνεται επάνω από τη ζώνη που ορίζεται:
 7.7.8.6.2.1.
 από τα διαμήκη κατακόρυφα επίπεδα 200 mm εκατέρωθεν του διαμέσου κατακόρυφου επιπέδου της θέσης καθημένου και
 7.7.8.6.2.2.
 από ένα εγκάρσιο κατακόρυφο επίπεδο διερχόμενο από το πλέον πίσω και άνω σημείο του ερεισινώτου και από ένα εγκάρσιο κατακόρυφο επίπεδο 280 mm εμπρός από


text:
το πλέον εμπρόσθιο σημείο του ασυμπίεστου μαξιλαριού καθίσματος, μετρούμενο σε κάθε περίπτωση στο διάμεσο κατακόρυφο επίπεδο της θέσης καθίσματος.
 7.7.8.6.3. Από τις ακμές του ελεύθερου χώρου που ορίζεται στα σημεία 7.7.8.6.1 και 7.7.8.6.2 ανωτέρω, μπορούν να εξαιρούνται οι ακόλουθες ζώνες:
 7.7.8.6.3.1.
 στο άνω μέρος των εξωτερικών καθισμάτων, δίπλα στο εσωτερικό τοίχωμα του οχήματος, μια ζώνη ορθογώνιας διατομής ύψους 150 mm και πλάτους 100 mm (βλ. παράρτημα 4, εικόνα 14)·
 7.7.8.6.3.2.
 στο άνω μέρος των εξωτερικών θέσεων, μια ζώνη τριγωνικής διατομής, της οποίας η κορυφή βρίσκεται 700 mm από την οροφή και της οποίας η βάση έχει πλάτος 100 mm (βλ. παράρτημα 4, εικόνα 15). Εξαιρείται επίσης ο χώρος που χρειάζεται για τις ζώνες ασφαλείας και τις αγκυρώσεις τους και για το αλεξήλιο·
 7.7.8.6.3.3.
 στο κάτω μέρος του χώρου για τα πόδια των εξωτερικών καθισμάτων, μια ζώνη με διατομή επιφανείας 0,02 m2 (0,03 m2 για τα χαμηλοδάπεδα οχήματα) και μέγιστο πλάτος 100 mm το πολύ (150 mm για τα χαμηλοδάπεδα οχήματα) (βλ. παράρτημα 4, εικόνα 16)·
 7.7.8.6.3.4.
 για ένα όχημα χωρητικότητας έως 22 επιβατών, στην περίπτωση θέσεων καθήμενων κοντά στις πίσω γωνίες του αμαξώματος, η απώτερη πίσω ακμή του ελεύθερου χώρου, σε κάτοψη, μπορεί να στρογγυλεύεται σε ακτίνα 150 mm το πολύ (βλ. παράρτημα 4, εικόνα 17).
 7.7.8.6.4. Στον ελεύθερο χώρο που ορίζεται στα σημεία 7.7.8.6.1, 7.7.8.6.2 και 7.7.8.6.3 ανωτέρω, επιτρέπονται οι ακόλουθες πρόσθετες παρεμβολές:
 7.7.8.6.4.1.
 Προεξοχή του ερεισινώτου άλλου καθίσματος, των υποστηριγμάτων του και των εξαρτημάτων του (π.χ. πτυσσόμενο τραπεζάκι).
 7.7.8.6.4.2.
 Στην περίπτωση οχήματος χωρητικότητας έως 22 επιβατών, η προεξοχή ενός θόλου τροχού υπό τον όρο ότι πληρούται μία από τις δύο κάτωθι προϋποθέσεις:
 7.7.8.6.4.2.1.
 η προεξοχή δεν εκτείνεται πέραν του μέσου κατακόρυφου επιπέδου της θέσης καθημένου (βλ. παράρτημα 4, εικόνα 18), ή
 7.7.8.6.4.2.2.
 η πλησιέστερη ακμή της περιοχής βάθους 300 mm για τα πόδια του καθήμενου επιβάτη εκτείνεται έως 200 mm από την ακμή του ασυμπίεστου μαξιλαριού του καθίσματος και έως 600 mm εμπρός από το ερεισίνωτο του καθίσματος, με τις μετρήσεις πραγματοποιούμενες στο διάμεσο κατακόρυφο επίπεδο της θέσης καθημένου (βλ. παράρτημα 4, εικόνα 19). Στην περίπτωση δύο αντιμέτωπων καθισμάτων, η διάταξη αυτή ισχύει για ένα μόνον από τα καθίσματα, ο δε εναπομένων χώρος για τα πόδια των καθήμενων επιβατών πρέπει να είναι 400 mm τουλάχιστον.
 7.7.8.6.4.3.
 Σε οχήματα χωρητικότητας έως 22 επιβατών, για τα καθίσματα δίπλα στο κάθισμα του οδηγού, επιτρέπεται προεξοχή του πίνακα ενδείξεων για τον οδηγό, του πίνακα χειριστηρίων, του αλεξήνεμου, του αλεξηλίου, των ζωνών ασφαλείας, των αγκυρώσεων αυτών των ζωνών και του εμπρόσθιου μέρους της οροφής.
 7.7.8.6.4.4.
 Προεξοχή παραθύρων με οριζόντιους στροφείς όταν είναι ανοικτά και των εξαρτημάτων τους.
 7.7.9. Επικοινωνία με τον οδηγό
 7.7.9.1. Στα οχήματα των κλάσεων I, II και Α, πρέπει να προβλέπεται ένα μέσο που να επιτρέπει στους επιβάτες να επισημαίνουν στον οδηγό ότι επιθυμούν στάση του οχήματος. Τα χειριστήρια για όλες αυτές τις διατάξεις επικοινωνίας πρέπει να μπορούν να λειτουργούν με την παλάμη του χεριού. Πρέπει να υπάρχουν κατάλληλες διατάξεις επικοινωνίας κατανεμημένες επαρκώς και ομοιόμορφα σε ολόκληρο το όχημα και σε απόσταση όχι άνω των 1 500 mm από το


text:
δάπεδο· αυτό δεν αποκλείει τη δυνατότητα εγκατάστασης υψηλότερων πρόσθετων συσκευών επικοινωνίας. Τα χειριστήρια πρέπει να έχουν χρώμα που να δημιουργεί αντίθεση. Η ενεργοποίηση του χειριστηρίου πρέπει επίσης να υποδεικνύεται στους επιβάτες με ένα ή περισσότερα φωτεινά σήματα. Το σήμα πρέπει να απεικονίζει τις λέξεις «στάση» ή ισοδύναμο και/ή κατάλληλο εικονόγραμμα και να παραμένει φωτεινό έως ότου ανοίξει η θύρα ή οι θύρες επιβατών. Τα αρθρωτά οχήματα πρέπει να διαθέτουν τέτοιες συσκευές σημάτων σε κάθε άκαμπτο τμήμα τους. Τα διώροφα οχήματα πρέπει να διαθέτουν συσκευές σημάτων σε κάθε όροφο. Οι διατάξεις του σημείου 7.6.11.4 εφαρμόζονται σε οποιεσδήποτε χρησιμοποιούμενες συσκευές σημάτων με μορφή κειμένου.
 7.7.9.2. Επικοινωνία με το διαμέρισμα πληρώματος
 Εάν υπάρχει διαμέρισμα πληρώματος χωρίς πρόσβαση στο διαμέρισμα του οδηγού ή των επιβατών, πρέπει να προβλέπεται μέσο επικοινωνίας μεταξύ του οδηγού και του πληρώματος.
 7.7.9.3. Επικοινωνία με το διαμέρισμα τουαλέτας
 Τα διαμερίσματα τουαλέτας πρέπει να διαθέτουν μέσο ειδοποίησης για την παροχή βοήθειας σε περίπτωση ανάγκης.
 7.7.10. Μηχανήματα θερμών ποτών και εξοπλισμός παρασκευής φαγητών
 7.7.10.1. Τα μηχανήματα θερμών ποτών και ο εξοπλισμός παρασκευής φαγητών πρέπει να τοποθετούνται ή να προστατεύονται έτσι ώστε να μην εκτινάσσεται σε κανέναν επιβάτη θερμό φαγητό ή ποτό κατά την πέδηση σε περίπτωση έκτακτης ανάγκης ή λόγω της φυγοκέντρου δύναμης στις στροφές.
 7.7.10.2. Στα οχήματα που διαθέτουν μηχανήματα θερμών ποτών και/ή εξοπλισμό παρασκευής φαγητών, όλα τα καθίσματα επιβατών πρέπει να είναι εφοδιασμένα με διάταξη εναπόθεσης ποτών και φαγητών ενόσω το όχημα είναι εν κινήσει.
 7.7.11. Θύρες εσωτερικών διαμερισμάτων
 Κάθε θύρα τουαλέτας ή άλλου εσωτερικού διαμερίσματος:
 7.7.11.1.
 πρέπει να κλείνει μόνη της και να μην είναι εξοπλισμένη με καμία διάταξη που να την κρατά ανοικτή σε περίπτωση που, όταν είναι ανοικτή, μπορεί να δημιουργήσει εμπόδιο στους επιβάτες σε περίπτωση έκτακτης ανάγκης,
 7.7.11.2.
 πρέπει, όταν είναι ανοικτή, να μην καλύπτει καμία χειρολαβή, χειριστήριο, διάταξη για το άνοιγμα ή την υποχρεωτική επισήμανση που συνδέεται με οποιαδήποτε θύρα επιβατών, θύρα κινδύνου, έξοδο κινδύνου, πυροσβεστήρα ή κιβώτιο πρώτων βοηθειών,
 7.7.11.3.
 πρέπει να διαθέτει ένα μέσο ούτως ώστε να επιτρέπεται το άνοιγμα της θύρας από έξω από το διαμέρισμα σε περίπτωση έκτακτης ανάγκης,
 7.7.11.4.
 δεν πρέπει να είναι δυνατό να μανδαλώνεται από έξω, εκτός εάν είναι πάντοτε δυνατόν να ανοιχθεί από μέσα.
 7.7.12. Κλιμακοστάσια επικοινωνίας σε διώροφα οχήματα (βλ. παράρτημα 4, εικόνα 1)
 7.7.12.1. Το ελάχιστο πλάτος οποιουδήποτε κλιμακοστασίου επικοινωνίας πρέπει να είναι σχεδιασμένο έτσι ώστε να επιτρέπει ελεύθερη διέλευση μιας διάταξης δοκιμής μονής θύρας επιβατών, όπως υποδεικνύεται στην εικόνα 1 του παραρτήματος 4. Η διάταξη πρέπει να κινείται με σημείο εκκίνησης το διάδρομο του κάτω ορόφου έως την τελευταία βαθμίδα, στην πιθανή κατεύθυνση κίνησης ενός ατόμου που χρησιμοποιεί το κλιμακοστάσιο.
 7.7.12.2. Τα κλιμακοστάσια επικοινωνίας πρέπει να είναι σχεδιασμένα έτσι ώστε, κατά την απότομη πέδηση του οχήματος κινούμενου προς τα εμπρός, να μην υπάρχει κίνδυνος να εκτιναχθεί κάποιος επιβάτης προς τα κάτω.
 Η απαίτηση αυτή θεωρείται ότι ικανοποιείται εφόσον πληρούται ένας από τους ακολούθους όρους:
 7.7.12.2.1.
 κανένα μέρος του κλιμακοστασίου δεν κλίνει προς τα εμπρός,
 7.7.12.2.2.
 το κλιμακοστάσιο είναι εξοπλισμένο με κιγκλίδωμα ή παρεμφερή διάταξη,
 7.7.12.2.3.
 υπάρχει αυτόματη διάταξη στο άνω μέρος του κλιμακοστασίου, η


text:
οποία εμποδίζει τη χρήση του όταν το όχημα κινείται· η διάταξη αυτή πρέπει να λειτουργεί εύκολα σε περίπτωση ανάγκης.
 7.7.12.3. Πρέπει να επαληθεύεται, με τη χρήση του κυλίνδρου που αναφέρεται στο σημείο 7.7.5.1 του παρόντος παραρτήματος, ότι οι συνθήκες πρόσβασης από τους διαδρόμους (άνω και κάτω) προς το κλιμακοστάσιο είναι κατάλληλες.
 7.7.13. Διαμέρισμα οδηγού
 7.7.13.1. Ο οδηγός πρέπει να προστατεύεται από τους όρθιους επιβάτες και από τους επιβάτες που κάθονται ακριβώς πίσω από το διαμέρισμα του οδηγού οι οποίοι μπορεί να εκτοξευθούν στο διαμέρισμα του οδηγού σε περίπτωση πέδησης ή στροφής. Αυτή η απαίτηση θεωρείται ότι ικανοποιείται αν:
 7.7.13.1.1.
 το πίσω μέρος του διαμερίσματος του οδηγού περικλείεται από χώρισμα· ή
 7.7.13.1.2
 στην περίπτωση καθισμάτων επιβατών που βρίσκονται ακριβώς πίσω από το διαμέρισμα του οδηγού, διατίθεται στοιχείο προφύλαξης ή, στην περίπτωση οχημάτων της κλάσης Α ή Β, διατίθεται ζώνη ασφαλείας. Για τα οχήματα που διαθέτουν χώρο για όρθιους επιβάτες ακριβώς πίσω από το διαμέρισμα του οδηγού, δεν ισχύει η επιλογή ζώνης ασφαλείας. Όπου υπάρχει, το στοιχείο προφύλαξης πρέπει να συμμορφώνονται με τις απαιτήσεις που ορίζονται στα σημεία 7.7.13.1.2.1 έως 7.7.13.1.2.3 κατωτέρω (βλ. παράρτημα 4, εικόνα 30).
 7.7.13.1.2.1. Το ελάχιστο ύψος του στοιχείου προφύλαξης από το δάπεδο στο οποίο βρίσκονται τα πόδια του επιβάτη θα είναι 800 mm.
 7.7.13.1.2.2. Το πλάτος του στοιχείου προφύλαξης θα εκτείνεται προς το εσωτερικό από το τοίχωμα του οχήματος τουλάχιστον μέχρι 100 mm πέρα από το διαμήκη κεντρικό άξονα του τελευταίου προς το εσωτερικό καθίσματος επιβατών, αλλά σε κάθε περίπτωση θα εκτείνεται τουλάχιστον μέχρι το τελευταίο προς το εσωτερικό σημείο του καθίσματος του οδηγού.
 7.7.13.1.2.3. Η απόσταση μεταξύ της ανώτατης ακμής του χώρου που προορίζεται για τη συγκράτηση οποιουδήποτε αντικειμένου (π.χ. τραπέζι) και της ανώτατης ακμής του στοιχείου προφύλαξης θα είναι τουλάχιστον 90 mm.
 7.7.13.2. Το διαμέρισμα του οδηγού θα προστατεύεται από αντικείμενα που ενδεχομένως κυλήσουν μέσα σε αυτό από τον χώρο των επιβατών ακριβώς πίσω από το διαμέρισμα σε περίπτωση ξαφνικής πέδησης. Η απαίτηση αυτή θεωρείται ότι πληρούται όταν μια σφαίρα διαμέτρου 50 mm δεν μπορεί να κυλήσει μέσα στο διαμέρισμα του οδηγού από τον χώρο των επιβατών ακριβώς πίσω από το διαμέρισμα.
 7.7.13.3. Ο οδηγός πρέπει να προστατεύεται από τον ήλιο και από το εκτυφλωτικό φως και τις αντανακλάσεις που προκαλεί ο εσωτερικός τεχνητός φωτισμός. Όλα τα είδη φωτισμού που μπορεί να επηρεάσουν αρνητικά και σημαντικά την όραση του οδηγού πρέπει να μπορούν να λειτουργούν μόνον όταν το όχημα είναι σταματημένο.
 7.7.13.4. Το όχημα πρέπει να διαθέτει συσκευές για την αποπάγωση και την αποθάμβωση του αλεξηνέμου.
 7.7.14. Κάθισμα οδηγού
 7.7.14.1. Το κάθισμα του οδηγού πρέπει να είναι ανεξάρτητο από τα άλλα καθίσματα.
 7.7.14.2. Το ερεισίνωτό του πρέπει να είναι είτε κυρτό ή στον χώρο του οδηγού θα υπάρχουν στηρίγματα των βραχιόνων τοποθετημένα με τέτοιο τρόπο ώστε ο οδηγός ούτε να περιορίζεται κατά την οδήγηση του οχήματος, ούτε να χάνει την ισορροπία του λόγω των εγκάρσιων επιταχύνσεων που μπορεί να υπάρξουν κατά την οδήγηση.
 7.7.14.3. Το ελάχιστο πλάτος του μαξιλαριού καθίσματος (διάσταση F, βλ. παράρτημα 4, εικόνα 9), μετρούμενο από ένα κατακόρυφο επίπεδο που διέρχεται από


text:
το κέντρο του καθίσματος, πρέπει να είναι:
 7.7.14.3.1.
 200 mm για τα οχήματα της κλάσης A ή B,
 7.7.14.3.2.
 225 mm για τα οχήματα της κλάσης Ι, ΙΙ ή III.
 7.7.14.4. Το ελάχιστο βάθος του μαξιλαριού καθίσματος (διάσταση Κ, βλ. παράρτημα 4, εικόνα 11α), μετρούμενο από ένα κατακόρυφο επίπεδο που διέρχεται από το κέντρο του καθίσματος, πρέπει να είναι:
 7.7.14.4.1.
 350 mm για τα οχήματα της κλάσης A ή B,
 7.7.14.4.2.
 400 mm για τα οχήματα της κλάσης Ι, ΙΙ ή III.
 7.7.14.5. Το ελάχιστο συνολικό πλάτος του ερεισινώτου μετρούμενου σε ύψος έως 250 mm πάνω από το οριζόντιο επίπεδο που εφάπτεται στην ανώτατη επιφάνεια του ασυμπίεστου μαξιλαριού καθίσματος πρέπει να είναι 450 mm.
 7.7.14.6. Η απόσταση μεταξύ των στηριγμάτων των βραχιόνων πρέπει να παρέχει ελεύθερο χώρο τουλάχιστον 450 mm στον οδηγό, όπως ορίζεται στο σημείο 7.7.14.2 ανωτέρω.
 7.7.14.7. Το κάθισμα θα ρυθμίζεται κατά μήκος και καθ' ύψος και ως προς την κλίση του ερεισινώτου. Θα σταθεροποιείται αυτόματα στην επιλεγμένη θέση και, εφόσον διαθέτει περιστρεφόμενο μηχανισμό, θα σταθεροποιείται αυτόματα όταν βρίσκεται στη θέση οδήγησης. Το κάθισμα θα διαθέτει σύστημα ανάρτησης.
 7.7.14.7.1. Το σύστημα ανάρτησης και η ρύθμιση του καθίσματος καθ' ύψος δεν αποτελούν υποχρεωτικές προϋποθέσεις για τα οχήματα της κλάσης Α ή Β.
 7.8. Τεχνητός εσωτερικός φωτισμός
 7.8.1. Πρέπει να προβλέπεται εσωτερική ηλεκτρική εγκατάσταση για το φωτισμό:
 7.8.1.1.
 όλων των διαμερισμάτων επιβατών, των διαμερισμάτων πληρώματος, του διαμερίσματος τουαλέτας και του αρθρωτού τμήματος ενός αρθρωτού οχήματος,
 7.8.1.2.
 τυχόν βαθμίδας ή βαθμίδων,
 7.8.1.3.
 της πρόσβασης προς οποιεσδήποτε εξόδους και τον χώρο που γειτνιάζει άμεσα με θύρα επιβατών, συμπεριλαμβανομένης, οποιασδήποτε διάταξης επιβίβασης, όταν αυτή χρησιμοποιείται,
 7.8.1.4.
 των εσωτερικών σημάνσεων και των εσωτερικών χειριστηρίων όλων των εξόδων,
 7.8.1.5.
 όλων των σημείων όπου υπάρχουν εμπόδια·
 7.8.1.6.
 σε περίπτωση διώροφου οχήματος χωρίς οροφή, πρέπει να υπάρχει τουλάχιστον μία διάταξη φωτισμού όσο το δυνατόν πιο κοντά στην κορυφή κάθε κλιμακοστασίου που οδηγεί στον επάνω όροφο.
 7.8.2. Πρέπει να υπάρχουν τουλάχιστον δύο εσωτερικά κυκλώματα φωτισμού, έτσι ώστε η βλάβη του ενός να μην επηρεάζει το άλλο. Ένα κύκλωμα που χρησιμεύει μόνον για το συνεχή φωτισμό της εισόδου και εξόδου μπορεί να θεωρείται ως ένα από αυτά τα κυκλώματα.
 7.8.3. Τα οχήματα των κλάσεων II, III και B πρέπει να είναι εφοδιασμένα με σύστημα φωτισμού έκτακτης ανάγκης:
 7.8.3.1.
 ο οδηγός πρέπει να έχει τη δυνατότητα να ενεργοποιεί το σύστημα φωτισμού έκτακτης ανάγκης από τη θέση οδήγησης·
 7.8.3.2.
 η λειτουργία του χειριστηρίου έκτακτης ανάγκης κάθε θύρας επιβατών ή θύρας κινδύνου πρέπει να ενεργοποιεί το σύστημα φωτισμού έκτακτης ανάγκης·
 7.8.3.3.
 το σύστημα φωτισμού έκτακτης ανάγκης, μόλις ενεργοποιηθεί, παραμένει ενεργό για 30 λεπτά τουλάχιστον, εκτός αν απενεργοποιηθεί από τον οδηγό·
 7.8.3.4.
 η διάταξη παροχής ρεύματος για το φωτισμό έκτακτης ανάγκης πρέπει να είναι κατάλληλα εγκατεστημένη εντός του οχήματος ώστε να ελαχιστοποιείται ο κίνδυνος διακοπής της λειτουργίας της λόγω ατυχήματος·
 7.8.3.5.
 όλες οι μονάδες φωτισμού έκτακτης ανάγκης πρέπει να παράγουν λευκό φως·
 7.8.3.6.
 η ομοιογένεια φωτεινότητας του φωτισμού έκτακτης ανάγκης πρέπει να αξιολογείται σύμφωνα με τα ακόλουθα μέτρα:
 7.8.3.7.
 το σύστημα φωτισμού έκτακτης ανάγκης παρέχει ελάχιστη φωτεινότητα 10 lux απευθείας υπό κάθε μονάδα


text:
φωτισμού στο διαμέρισμα των επιβατών σε ύψος 750 mm υπεράνω του γεωμετρικού άξονα όλων των διαδρόμων και όλων των διόδων πρόσβασης·
 7.8.3.8.
 η ομοιογένεια φωτεινότητας κατά μήκος του διαμερίσματος επιβατών σε ύψος 750 mm πάνω από κάθε δίοδο προσπέλασης και διάδρομο πρέπει να είναι μεταξύ 0,15 και 2·
 7.8.3.9.
 το σύστημα φωτισμού έκτακτης ανάγκης πρέπει να παρέχει φωτεινότητα τουλάχιστον 1 lux σε επίπεδο δαπέδου στη διάμεσο όλων των διόδων προσπέλασης και των διαδρόμων και στο κέντρο κάθε βαθμίδας, σε επίπεδο βαθμίδας·
 7.8.3.10.
 η συμμόρφωση με τις απαιτήσεις ομοιογένειας πρέπει να αποδεικνύεται για τουλάχιστον 30 λεπτά από την έναρξη του φωτισμού έκτακτης ανάγκης με μετρήσεις που εκτελούνται σε αποστάσεις που δεν υπερβαίνουν τα 2 μέτρα.
 7.8.4. Δεν απαιτούνται μεμονωμένα φώτα για κάθε ένα από τα στοιχεία του σημείου 7.8.1 ανωτέρω εφόσον μπορεί να διατηρηθεί επαρκής φωτισμός κατά την κανονική χρήση.
 7.8.5. Ο έλεγχος του υποχρεωτικού εσωτερικού φωτισμού θα πραγματοποιείται με χειροκίνητους διακόπτες από τον οδηγό ή αυτόματα.
 7.9. Αρθρωτό τμήμα των αρθρωτών οχημάτων
 7.9.1. Το αρθρωτό τμήμα που συνδέει τα άκαμπτα μέρη του οχήματος πρέπει να είναι σχεδιασμένο και κατασκευασμένο έτσι ώστε να επιτρέπει τουλάχιστον μία περιστροφική κίνηση περί έναν τουλάχιστον οριζόντιο άξονα και έναν τουλάχιστον κατακόρυφο άξονα.
 7.9.2. Όταν το αρθρωτό όχημα είναι εν στάσει με τη μάζα του σε ετοιμότητα λειτουργίας επί οριζόντιας επιφανείας, δεν πρέπει να υπάρχει, μεταξύ του δαπέδου κανενός από τα άκαμπτα τμήματα και του δαπέδου της περιστρεφόμενης βάσης ή του στοιχείου που αντικαθιστά τη βάση αυτή, ακάλυπτο κενό πλάτους άνω των:
 7.9.2.1.
 10 mm όταν οι τροχοί του οχήματος βρίσκονται επί του ιδίου επιπέδου, ή
 7.9.2.2.
 20 mm όταν οι τροχοί του άξονα που πρόσκεινται στο αρθρωτό τμήμα βρίσκονται επί επιφανείας η οποία είναι 150 mm υψηλότερη από την επιφάνεια επί της οποίας βρίσκονται οι τροχοί των υπολοίπων αξόνων.
 7.9.3. Η διαφορά επιπέδου μεταξύ του δαπέδου των άκαμπτων τμημάτων και του δαπέδου της περιστρεφόμενης βάσης, μετρούμενη στον αρμό, δεν πρέπει να υπερβαίνει:
 7.9.3.1.
 τα 20 mm υπό τις συνθήκες που περιγράφονται στο σημείο 7.9.2.1 ανωτέρω, ή
 7.9.3.2.
 τα 30 mm υπό τις συνθήκες που περιγράφονται στο σημείο 7.9.2.2 ανωτέρω.
 7.9.4. Στα αρθρωτά οχήματα πρέπει να προβλέπονται μέσα τα οποία να εμποδίζουν την πρόσβαση επιβατών σε οποιοδήποτε μέρος του αρθρωτού τμήματος όταν:
 7.9.4.1.
 το δάπεδο έχει ακάλυπτο κενό που δεν ανταποκρίνεται στις απαιτήσεις του σημείου 7.9.2·
 7.9.4.2.
 το δάπεδο δεν μπορεί να φέρει τη μάζα των επιβατών·
 7.9.4.3.
 οι επιβάτες διατρέχουν κίνδυνο από τις κινήσεις των τοιχωμάτων.
 7.10. Σταθερότητα πορείας των αρθρωτών οχημάτων
 Όταν ένα αρθρωτό όχημα κινείται επί ευθείας γραμμής, τα διαμήκη διάμεσα επίπεδα των άκαμπτων τμημάτων του πρέπει να συμπίπτουν και να σχηματίζουν συνεχές επίπεδο χωρίς εκτροπές.
 7.11. Χειρολισθήρες και χειρολαβές
 7.11.1. Γενικές απαιτήσεις
 7.11.1.1. Οι χειρολισθήρες και οι χειρολαβές πρέπει να είναι κατάλληλης αντοχής.
 7.11.1.2. Πρέπει να σχεδιάζονται και να τοποθετούνται έτσι ώστε να μη υπάρχει κανένας κίνδυνος τραυματισμού των επιβατών.
 7.11.1.3. Οι χειρολισθήρες και οι χειρολαβές πρέπει να είναι διατομής που να επιτρέπει στους επιβάτες να συγκρατούνται εύκολα και σταθερά. Κάθε χειρολισθήρας πρέπει να έχει μήκος τουλάχιστον 100 mm για να δέχεται


text:
την παλάμη του επιβάτη. Καμία διάσταση διατομής δεν πρέπει να είναι μικρότερη των 20 mm ή μεγαλύτερη των 45 mm εκτός από την περίπτωση των χειρολισθήρων σε θύρες και καθίσματα και, στην περίπτωση οχήματος της κλάσης II, III ή Β, στις διόδους προσβάσεων. Στις περιπτώσεις αυτές, επιτρέπονται χειρολισθήρες με ελάχιστη διάσταση 15 mm, υπό τον όρο ότι μία άλλη διάσταση είναι τουλάχιστον 25 mm. Οι χειρολισθήρες δεν πρέπει να παρουσιάζουν απότομες καμπύλες.
 7.11.1.4. Η απόσταση μεταξύ χειρολισθήρα ή χειρολαβής στο μεγαλύτερο μήκος τους και του παρακείμενου μέρους του αμαξώματος ή των τοιχωμάτων του οχήματος πρέπει να είναι τουλάχιστον 40 mm. Ωστόσο, στην περίπτωση χειρολισθήρα σε θύρα ή κάθισμα ή σε δίοδο πρόσβασης σε όχημα της κλάσης II, III ή Β, επιτρέπεται ελάχιστη απόσταση 35 mm.
 7.11.1.5. Η επιφάνεια κάθε χειρολισθήρα, χειρολαβής ή ορθοστάτη πρέπει να δημιουργεί οπτική αντίθεση και να είναι αντιολισθητική.
 7.11.2. Πρόσθετες απαιτήσεις για χειρολισθήρες και χειρολαβές για οχήματα που έχουν σχεδιαστεί για τη μεταφορά ορθίων επιβατών
 7.11.2.1. Πρέπει να προβλέπονται επαρκείς χειρολισθήρες και/ή χειρολαβές σε κάθε σημείο του χώρου που προορίζεται για όρθιους επιβάτες σύμφωνα με το σημείο 7.2.2 του παρόντος παραρτήματος. Προς το σκοπό αυτό, οι κρεμαστές χειρολαβές, εφόσον υπάρχουν, μπορούν να υπολογίζονται ως χειρολαβές, εφόσον διατηρούνται στη θέση τους με κατάλληλα μέσα. Η απαίτηση αυτή θεωρείται ότι ικανοποιείται εφόσον, για όλα τα δυνατά σημεία της διάταξης δοκιμής που απεικονίζεται στο παράρτημα 4, εικόνα 20, ο κινητός βραχίονας της διάταξης μπορεί να φτάσει δύο τουλάχιστον χειρολισθήρες ή χειρολαβές. Η διάταξη δοκιμής μπορεί να περιστρέφεται ελεύθερα περί τον κατακόρυφο άξονά της.
 7.11.2.2. Κατά την εφαρμογή της διαδικασίας που περιγράφεται στο σημείο 7.11.2.1 ανωτέρω, λαμβάνονται υπόψη μόνον οι χειρολισθήρες και οι χειρολαβές που απέχουν από το δάπεδο από 800 mm έως 1 950 mm.
 7.11.2.3. Για κάθε θέση που μπορεί να καταληφθεί από όρθιο επιβάτη, ένας τουλάχιστον από τους απαιτούμενους δύο χειρολισθήρες ή χειρολαβές πρέπει να βρίσκεται σε ύψος 1 500 mm το πολύ από το δάπεδο στη θέση αυτή. Η απαίτηση αυτή δεν ισχύει σε χώρο που πρόσκειται στη θύρα, όπου η θύρα ή ο μηχανισμός της όταν είναι ανοικτή θα εμποδίζει τη χρήση της χειρολαβής. Επίσης, εξαίρεση αποτελεί το μέσο των μεγάλων πλατφόρμων, αλλά το άθροισμα αυτών των εξαιρέσεων δεν πρέπει να υπερβαίνει το 20 % του συνολικού χώρου ορθίων επιβατών.
 7.11.2.4. Οι χώροι, οι οποίοι μπορούν να καταληφθούν από όρθιους επιβάτες και δεν χωρίζονται από καθίσματα από τα πλευρικά τοιχώματα ή το οπίσθιο τοίχωμα του οχήματος, πρέπει να διαθέτουν οριζόντιους χειρολισθήρες παράλληλους προς τα τοιχώματα και τοποθετημένους σε ύψος από 800 mm έως 1 500 mm από το δάπεδο.
 7.11.3. Χειρολισθήρες και χειρολαβές για θύρες επιβατών
 7.11.3.1. Τα ανοίγματα των θυρών πρέπει να διαθέτουν χειρολισθήρες και/ή χειρολαβές σε κάθε πλευρά τους. Στην περίπτωση διπλών θυρών, η απαίτηση αυτή μπορεί να ικανοποιείται με την τοποθέτηση ενός κεντρικού ορθοστάτη ή ενός κεντρικού χειρολισθήρα.
 7.11.3.2. Οι χειρολισθήρες και/ή οι χειρολαβές στις θύρες επιβατών πρέπει να διαθέτουν ένα σημείο λαβής για κάθε όρθιο άτομο στον χώρο που πρόσκειται στη θύρα επιβατών ή σε οποιαδήποτε από τις διαδοχικές βαθμίδες. Τα


text:
σημεία αυτά πρέπει να βρίσκονται, κατακόρυφα, σε ύψος 800 mm έως 1 100 mm από το δάπεδο ή από την επιφάνεια κάθε βαθμίδας, και οριζόντια:
 7.11.3.2.1.
 για μια θέση κατάλληλη για ένα άτομο που στέκεται στο δάπεδο, σε απόσταση η οποία δεν υπερβαίνει τα 400 mm προς τα μέσα από την εξώτερη ακμή της πρώτης βαθμίδας· και
 7.11.3.2.2.
 για μια θέση κατάλληλη σε μια συγκεκριμένη βαθμίδα, όχι πιο έξω από την εξώτερη ακμή της συγκεκριμένης βαθμίδας, και όχι άνω των 600 mm προς τα μέσα από την ακμή αυτή.
 7.11.4. (Ενδέχεται να συμπληρωθεί)
 7.11.5. Χειρολισθήρες και χειρολαβές για κλιμακοστάσια επικοινωνίας σε διώροφα οχήματα.
 7.11.5.1. Πρέπει να προβλέπονται κατάλληλοι χειρολισθήρες ή χειρολαβές σε κάθε πλευρά του κλιμακοστασίου επικοινωνίας. Οι χειρολισθήρες ή χειρολαβές πρέπει να τοποθετούνται σε απόσταση μεταξύ 800 mm και 1 100 mm από την ακραία ακμή κάθε βαθμίδας.
 7.11.5.2. Οι χειρολισθήρες και/ή χειρολαβές που προβλέπονται πρέπει να κατασκευάζονται έτσι ώστε να περιλαμβάνουν σημείο λαβής για κάθε άτομο όρθιο στον κάτω ή τον άνω όροφο δίπλα στο κλιμακοστάσιο επικοινωνίας και σε οποιαδήποτε από τις διαδοχικές βαθμίδες. Τα σημεία αυτά πρέπει να τοποθετούνται κατακόρυφα σε απόσταση μεταξύ 800 mm και 1 100 mm επάνω από τον κάτω όροφο ή το καθένα επάνω από την επιφάνεια κάθε βαθμίδας και
 7.11.5.2.1.
 σε θέση κατάλληλη για άτομο όρθιο στον κάτω όροφο, όχι περισσότερο από 400 mm προς τα μέσα από την απώτερη ακμή της πρώτης βαθμίδας και
 7.11.5.2.2.
 σε θέση κατάλληλη σε μια συγκεκριμένη βαθμίδα, όχι προς τα έξω από την απώτερη ακμή της δεδομένης βαθμίδας, και όχι άνω των 600 mm προς τα μέσα από την ίδια ακμή.
 7.12. Κιγκλιδώματα κλιμακοστασίων και εκτεθειμένων καθισμάτων
 7.12.1. Στα σημεία όπου ένας καθήμενος επιβάτης μπορεί να εκτιναχθεί στο κλιμακοστάσιο λόγω απότομης πέδησης πρέπει να υπάρχει είτε κιγκλίδωμα είτε, στην περίπτωση των οχημάτων της κλάσης Α ή Β, ζώνη ασφαλείας. Όπου υπάρχει, το κιγκλίδωμα πρέπει να έχει ύψος τουλάχιστον 800 mm από το δάπεδο επί του οποίου κείνται τα πόδια του επιβάτη και να εκτείνεται προς το εσωτερικό από το τοίχωμα του οχήματος τουλάχιστον 100 mm πέραν της διαμήκους μέσης γραμμής κάθε θέσης καθημένου στην οποία ο επιβάτης διατρέχει κίνδυνο ή του κατακόρυφου στοιχείου της τελευταίας προς το εσωτερικό βαθμίδας, εάν η διάσταση αυτή είναι βραχύτερη.
 7.12.2. Στον άνω όροφο ενός διωρόφου οχήματος, το κλιμακοστάσιο επικοινωνίας πρέπει να προστατεύεται από κιγκλίδωμα ελάχιστου ύψους 800 mm από το δάπεδο. Η κάτω ακμή του κιγκλιδώματος δεν πρέπει να είναι άνω των 100 mm από το δάπεδο.
 7.12.3. Το εμπρόσθιο αλεξήνεμο εμπρός από επιβάτες που καταλαμβάνουν τα καθίσματα στο εμπρόσθιο μέρος του άνω ορόφου διώροφων οχημάτων πρέπει να διαθέτει προφύλαξη με μαλακή επένδυση. Η υψηλότερη ακμή αυτού του προστατευτικού στοιχείου πρέπει να είναι τοποθετημένη κατακόρυφα μεταξύ 800 και 900 mm από το δάπεδο όπου ευρίσκονται τα πόδια του επιβάτη.
 7.12.4. Το ρίχτι (ύψος) κάθε βαθμίδας σε ένα κλιμακοστάσιο επικοινωνίας διώροφου οχήματος πρέπει να είναι κλειστό.
 7.13. Ράφια αποσκευών και προστασία των επιβαινόντων
 Οι επιβαίνοντες στο όχημα πρέπει να προστατεύονται από αντικείμενα που μπορούν να πέσουν από τα ράφια αποσκευών λόγω


text:
της πέδησης του οχήματος ή της δημιουργίας φυγοκέντρου δύναμης στις στροφές. Εάν υπάρχουν διαμερίσματα αποσκευών, πρέπει να σχεδιάζονται έτσι ώστε οι αποσκευές να μην μπορούν να πέσουν κατά την απότομη πέδηση του οχήματος.
 7.14. Καταπακτές, εάν υπάρχουν
 7.14.1. Κάθε καταπακτή, η οποία δεν είναι καταπακτή διαφυγής, επί του δαπέδου ενός οχήματος πρέπει να είναι έτσι τοποθετημένη και ασφαλισμένη ώστε να μην μπορεί να αποσπασθεί ή να ανοιχτεί χωρίς τη χρήση εργαλείων ή κλειδιών και καμία διάταξη αφαίρεσης ή ασφάλισης να μην προεξέχει άνω των 8 mm από το επίπεδο του δαπέδου. Οι ακμές των προεξοχών πρέπει να είναι στρογγυλευμένες.
 7.15. Συσκευές οπτικής ψυχαγωγίας
 7.15.1. Οι συσκευές ψυχαγωγίας των επιβατών, π.χ. οθόνες τηλεόρασης ή βίντεο, πρέπει να είναι τοποθετημένες εκτός του οπτικού πεδίου του οδηγού όταν ο οδηγός κάθεται στην κανονική θέση οδήγησης. Η απαίτηση αυτή δεν αποκλείει τη χρήση οθονών τηλεόρασης ή παρόμοιων συσκευών για τον έλεγχο ή την οδήγηση του οχήματος από τον οδηγό, π.χ. για την παρακολούθηση των θυρών επιβατών.
 7.16. Τρόλεϊ
 7.16.1. Τα τρόλεϊ πρέπει να συμμορφώνονται με τις διατάξεις του παραρτήματος 12.
 7.17. Προστασία επιβατών σε οχήματα χωρίς οροφή
 Κάθε όχημα χωρίς οροφή πρέπει να διαθέτει:
 7.17.1.
 ένα συνεχόμενο εμπρόσθιο τοίχωμα που θα εκτείνεται σε ολόκληρο το πλάτος του τμήματος του οχήματος που δεν έχει οροφή, με ύψος τουλάχιστον 1 400 mm από το γενικό επίπεδο του δαπέδου που εφάπτεται στο εμπρόσθιο χώρισμα,
 7.17.2.
 ένα συνεχόμενο στοιχείο προφύλαξης γύρω από τα πλαϊνά μέρη και το πίσω μέρος του τμήματος του οχήματος που δεν έχει οροφή, με ύψος τουλάχιστον 1 100 mm στα πλαϊνά μέρη και 1 200 mm στο πίσω μέρος του οχήματος, μετρούμενο από το γενικό επίπεδο του δαπέδου που εφάπτεται στα τοιχώματα. Το στοιχείο προφύλαξης θα αποτελείται από συνεχή πλαϊνά και πίσω τοιχώματα ύψους τουλάχιστον 700 mm από το γενικό επίπεδο του δαπέδου που εφάπτεται στα τοιχώματα, σε συνδυασμό με ένα ή περισσότερα συνεχή προστατευτικά κιγκλιδώματα με τα ακόλουθα χαρακτηριστικά:
 α)
 καμία διάσταση της τομής τους δεν πρέπει να είναι μικρότερη από 20 mm ή μεγαλύτερη από 45 mm·
 β)
 οποιοδήποτε άνοιγμα μεταξύ ενός προστατευτικού κιγκλιδώματος και οποιουδήποτε παρακείμενου προστατευτικού κιγκλιδώματος ή τοιχώματος δεν θα υπερβαίνει τα 200 mm·
 γ)
 πρέπει να είναι σταθερά στερεωμένα στο σκελετό του οχήματος·
 δ)
 οι θύρες στις εξόδους πρέπει να θεωρούνται ότι αποτελούν μέρος αυτού του στοιχείου προφύλαξης.
 7.18. Ορατότητα και βοηθήματα επικοινωνίας
 Σε περίπτωση οχημάτων χωρίς οροφή, ο οδηγός θα διαθέτει οπτικά μέσα, όπως καθρέπτη, περισκόπιο ή βιντεοκάμερα/οθόνη, προκειμένου να παρατηρεί τη συμπεριφορά των επιβατών στον χώρο χωρίς οροφή. Επιπλέον, θα προβλέπεται σύστημα επικοινωνίας, ώστε να μπορεί ο οδηγός να επικοινωνεί με τους εν λόγω επιβάτες.
 Προσάρτημα
 Έλεγχος του στατικού ορίου κλίσης μέσω υπολογισμών
 1. Η συμμόρφωση ενός οχήματος προς τις απαιτήσεις του σημείου 7.4 του παραρτήματος 3 μπορεί να αποδεικνύεται με μέθοδο υπολογισμού, η οποία εγκρίνεται από την τεχνική υπηρεσία που είναι υπεύθυνη για τη διεξαγωγή των δοκιμών.
 2. Η τεχνική υπηρεσία που είναι υπεύθυνη για τη διεξαγωγή των δοκιμών μπορεί να απαιτεί τη διεξαγωγή δοκιμών σε τμήματα του οχήματος για να ελέγχονται οι υποθέσεις στις